Ticket To Heaven flyverdragt - Spar mange penge på flyverdragter\nHos Kids-World.dk finder du et bredt udvalg af Ticket To Heaven flyverdragt til faste lave priser. Hurtig levering på 1-3 hverdage.\nTicket To Heaven er et tøjmærke, som vi er rigtig vilde med her på bloggen. Vi har førhen skrevet om både regntøj, skoletasker og jakker fra dette mærke, og denne gang er turen kommet til flyverdragter. En artikel om Ticket To Heaven flyverdragt kunne næppe være mere relevant end i øjeblikket, da en flyverdragt nærmest er uundværlig på denne årstid. De næste mange linjer skal det handle om Ticket To Heaven flyverdragter, hvor vi kommer ind på de vigtigste punkter.\nKigger vi på vinteren 2013/2014, så er Ticket To Heaven flyverdragter et stort hit blandt forældre og børn. Når danske forældre skal ud og købe flyverdragter, falder valget ofte på en Ticket To Heaven flyverdragt, og det er der mange gode grunde til. Vi kan hurtigt blive enige om, at Ticket To Heaven flyverdragter ikke er de billigste på markedet, men du får til gengæld kvalitet for alle pengene.\nDe billige modeller omfatter Baggy, Baggie og Snowbaggie og koster 899,95 kr. De dyreste modeller omfatter modellerne Othello og Baggie Rugged og koster 1199,95 kr. Der er altså en prisforskel på 300 kr. mellem de dyreste- og de billigste modeller. Min umiddelbare vurdering er, at man får mere for pengene ved at vælge de billige modeller. Den helt store forskel mellem modellerne er, at de dyre har Thinsulate for, som gør flyverdragten let, tynd og samtidig varm. Fordelen ved dette for er desuden, at det ikke nedsætter børnenes bevægelsesfrihed. Det er altså op til dig at vurdere, om det er værd at give 300 kr. mere for Thinsulate for.\nFørst vil vi kigge på den billigste model idenfor Ticket To Heaven flyverdragten, som bl.a. omfatter “Baggy”. Overstående flyverdragt er henvendt til drenge, men der findes også en pigemodel som er koksgrå med lyserøde stjerner. Denne Ticket To Heaven flyverdragt er ligeledes grå med grå stjerner over hele dragten. I forhold til designet er det altså en flyverdragt, der er meget neutral i forhold til mærker som Småfolk, der fokuserer meget på mange- og friske farver.\nDet er værd at fremhæve pels-hætten på flyverdragten, som er aftagelig, imiteret og generelt rigtig dejlig blød. Fortil har flyverdragten to lynlåse i god kvalitet, knapning ved hænderne, tapede sømme og gummistropper under fødderne. Derudover har flyverdragten indsnøring i livet, som giver dragten en rigtig behagelig pasform.\nVind- og vandtæt: ✓\nÅndbarhed: 8000 mm\nPrisen er 899,95 kr. hos Kids-World.dk\nDe dyrere modeller til 1199,95 kr. omfatter bl.a. modellen “Ohtello”. Overstående flyverdragt er en unisex-model, så der er noget for både piger og drenge. Flyverdragten er til dig, der kan lide den simple stil. Som du kan se, så er det en ensfarvet sort flyverdragt med ganske få detaljer. Ligesom det gjorde sig gældende for forrige flyverdragt, så har denne model også en aftagelig-, imiteret pelskrave på hætten. Denne flyverdragt er godt isoleret, da man både kan benytte lynlåsen fortil samt knapper hele vejen ned. Flyverdragten har desuden to store sidelommer med lynlåslukning.\nSom du kan se udfra de dato ovenfor, er der ingen forskel på den billigste- og den dyreste model hvad angår vind- og vandtæt, mulighed for vaske og tørre samt åndbarhed og vandsøjletryk. Den eneste forskel er at de dyre modeller er de nyeste modeller, mens de billige model er for nogle af de tidligere kollektion. Man betaler altså nærmest udelukkende for at få det nyeste af det nye. Igen må du gøre op med dig selv, om du vil give 300 kr. ekstra for at få en flyverdragt fra den nyeste kollektion.\nPrisen for denne flyverdragt er 1199,95 kr. hos Kids-World.dk\nDer er rigtig mange, der har spurgt om en decideret størrelsesguide til Ticket To Heaven. Det er desværre ikke lykkedes at finde en størrelsesguide, som er rettet mod flyverdragter fra Ticket To Heaven. Generelt er holdningen dog, at Ticket To Heaven flyverdragter er store i størrelsen. Svinger dit barn f.eks. mellem str. 98 og 104, så vil det være klogest at vælge en str. 98. Hvis du vil være helt sikkert, bør dit barn prøve flyverdragten i en butik. Ellers har du naturligvis 14-dages returret, så du kan altid sende dragten tilbage til webshoppen. Inde på Kids-World.dk skriver de hvilken størrelse, der passer til dit barn udfra alderen. F.eks. passer en str. 98 til et barn på 3 år. Dette er selvfølgelig kun en generel vejledning, og det er naturligvis ikke alle børn, der har samme højde og kropsbygning.\nTagsTicket To Heaven flyverdragt\nPrevious PostPrevious Seler til mænd\nNext PostNext Småfolk hue


Formularer og stregkode-kort fra Lexmark er beregnet til at acceptere elektroniske formularer, der er oprettet ved hjælp af Lexmark Forms Composer og gemt i flash-hukommelse eller på harddisk på Lexmark-printere ved hjælp af Lexmark Forms Manager. Kræver enten flash-hukommelse eller en harddisk til elektronisk lagring af formularer på multifunktionsenheden eller printeren. Flet og udskriv hurtigt formularer udelukkende ved hjælp af de variable ASCII-tekstdata, der sendes over netværket. Dette kort arbejder sammen med printerfirmwaren om at overvåge indgående ASCII,- SAP RDI- eller PCL-data. Hvis der er indgående data, der indeholder et mønster, der stemmer med de betingelser, der er angivet i en lokal elektronisk formular, startes en fletning. Dette kort fungerer sammen med Ethernet-netværk til IBM AS/400, S/390, IBM iSeries og UNIX (alle værter) ved hjælp af ASCII-, SAP RDI- (med Lexmark SAP® R/3®-enhedstype for PCL) eller PCL-data. Dette understøtter også PCL®- og PostScript-kommandoadgang til mere end 47 en- og todimensionelle stregkoder i industristandard. Brug Lexmark Forms Manager til at overføre og administrere formularer, opdatere firmware og ændre tilstanden (kun udskrivning, datalagring, deaktiveret, arkivering* og udskrivning og arkivering*) for kortet. *Arkiveringstilstandene kræver en harddisk. Du kan kun bruge et af disse kort ad gangen: Formularer og stregkode, kort til IPDS, kort til PRESCRIBE eller Lexmark PrintCryption-kort. Disse kort sættes i samme stik.


Logitech G440 Hard Gaming Musemåtte - Gaming musemåtte - Komplett.dk\nLogitech G440 Hard Gaming Musemåtte\nmedium, overfladefriktion for lav dpi, jævn tekstur, hard gaming musemåtte\nVarenummer: 878562 / Producentens varenr: 943-000100 5099206064195\nMore pictures from Logitech G440 Hard Gaming Musemåtte\nLille Medium Stor\nLogitech G240 Hård Gaming Musemåtte\nHøj hastighed møder ekstrem nøjagtighed\nG440-musemåtten har lav overfladefriktion, så spillere der anvender høj DPI, får her en ideel overflade til små håndbevægelser og hurtige bevægelser med musen. Polyetylenoverfladen gør at musen kan flyttes selvom den ikke bevæges særlig kraftigt. Det minimerer muligheden for at overkompensere og lave fejl når du starter eller stopper.\nEnsartet overflade - Funktionalitet fra kant til kant\nMønstre og design kan forstyrre sensorens funktionalitet. G440-musemåtten har en ren, ensartet overflade. Det gør at sensoren får et bedre billede af musens bevægelser og kan overføre det til markørens bevægelser – meget bedre end på ujævne eller beskidte bordplader.\nTilpasset Logitech G-sensorer - Bedre sammen\nUanset om din mus er optisk eller fungerer ved hjælp af laser, kan G440-musemåtten give spillere større nøjagtighed og præcision med sensoren. G440-musemåtten har en ensartet overflade der er lavet til at ligne det optimale testmiljø for Logitech G-mus.\nStabil gummiunderside - Du bliver en sikker vinder\nDet eneste der glider på G440-musemåtten, er din mus. Den naturlige gummiunderside sidder godt på midterdelen der er lavet af polystyren og derfor kan holde til det meste. Gummiundersiden sørger for at den faste overflade bliver hvor den skal.\nSammensat af flere lag - Stærk kombinasjon\nG440-musemåtten er fremstillet af tre flade og solide lag. Det øverste lag i polypropylen giver en overflade med lav friktion. Det midterste lag der er lavet af polystyren, kan holde til det meste hvilket giver et fast, mellemhårdt underlag. Og gummiundersiden sikrer at musemåtten ikke flytter sig.


Mad min baby (ikke) spiste i dag - 9 mdr - Hjertefamilie\nMad min baby (ikke) spiste March 9, 2019 March 14, 2019 by Hjertemor\nMin datter er 9 måneder gammel og godt i gang med at spise. Nogle dage spiser hun meget. Andre dage foretrækker hun modermælk. Men her er et eksempel på, hvad min baby spiste i dag.\nTil morgen starter vi ofte med grød, og i dag stod den på en grødblanding af havregryn og hirseflager, blandet med moset banan, kværnede valnødder samt en teskefuld hampefrø.\nHavre/hirsegrød, banan, kværnede valnødder og hampefrø\nBaby L er ret glad for at vi søder grøden med banan. Desværre får hun let hård mave af det, så det gør vi ikke hver dag. Det er forskelligt hvad vi tilfører af fedtstof. Men vi bruger ofte kværnede frø eller nødder af varierende type.\nI dag var baby sulten, og levnede kun en enkelt teskefuld.\nTil frokost er det meget forskelligt hvad vi får, men et god go-too er et stykke brød med noget snask til!\nBonderugbrød med avocadosnask!\nI dag stod den på blødt bondebrød (består primært af rug) og en gang avocadosnask (avocado går som regel rent ind). Jeg tilfører gerne enten appelsin- eller citronsaft til en hurtig omgang avocadosnask. Dette for at tilføre lidt C-vitamin. Baby L spiste et halvt brød og ca. 2/3 ad avocadosnasket. Resten spiste hun senere som snack.\nTil aften får baby som regel det vi får. Vi sørger for, at det ikke er for salt, og sætter salt på bordet til de voksne. Vi forbereder maden på en tallerken til hende, hvor det er anrettet på en måde der passer til hende. I hendes alder er vi meget opmærksomme på, at maden ikke må have en konsistens og form der gør, at hun kan få den galt i halsen. Hun vil også meget gerne røre ved maden og selv putte den op til munden, så vi prøver at sørge for, at der er mulighed for dette.\nI aften stof den på vegansk lasagne med Naturli’ Hakket (opskriften fra Mia Sommer finder du her). Vi havde desuden tilføjet en lille rest af sorte linser.\nSkåret ud og afkølet\nDenne ret gik rent ind, og hun spiste ret meget af det. Vi gav hende det med ske, så meget som hun havde lyst til.\nØvrige og amning\nVi var i legeland til frokost, og havde en lille smoothie med. Disse små købesmoothies er ikke noget vi giver ofte, men de er gode og nemme at have med i tasken.\nHun blev tilbudt øllebrød med lidt sveskemos inden sengetid, men spiste næsten intet af det.\nHun ammede tre gange i løbet af dagen, én gang ved puttetid og tre gange i løbet af natten. Det er mere end vanligt. Vi tror det øgede behov for amning skyldes tandfrembrud. Herhjemme får baby L selv lov at bestemme, hvor meget hun ønsker at spise fast føde, og hvor meget hun ønsker at amme. Så vi er helt vant til, at hun nogle dage ammer meget, og andre dage ammer mindre.\nHun får desuden følgende kosttilskud i passende dosis for spædbørn:


Jeg har været i Glasgow. Til konference.\nDet var et glædeligt gensyn med Glasgow, for jeg tilbragte lange perioder i Glasgow, da jeg var ph.d.-studerende.\nEn kendt seværdighed i Glasgow er rytterstaturen af the Duke of Wellington, som er kendt for at ha' en trafikkegle på hovedet som hat (som fulde folk klatrer op og sætter på hovedet af Wellington). Men netop da jeg ville dokumentere det, havde det blæst voldsomt natten inden, og keglen var blæst af :-)\nKonferencen fandt sted i Technology & Innovation centre på George Street. Lige over for Gramham Hills Building, som for nogle år siden blev udsmykket med portrætter af lokale universitetspersonligheder gennem tiden i forbindelse med at Glasgow var vært ved Commonwealth Games. Den dag vi afholdt doctoral colloguium havde jeg udsyn til et portræt af en ældre herre, som mindede mig om Grundtvig :-)\nJeg boede på Grand Central Hotel -- lige ved banegården, så det kan jeg ikke anbefale, det er dog supercentralt :-) Men det jeg kan anbefale er, at man går ind og ser den imponerende flotte prismelysekrone, som strækker sig over 4 etager!\nIndsendt af Bella kl. 19.35\nEtiketter: Bella på tur, Glasgow\nStatus på sjalet...\nLang perlekæde med grå perler...\nNu strikker jeg på et sjal...


Uffe Elbæk lægger flyrejser frem: Har fløjet langt over 40 gange på fire år\nAlternativet er blandt forkæmperne for færre flyrejser, fordi de belaster miljøet hårdt. I september udtalte leder Uffe Elbæk (AL), at færre flyveture skal være med til at nedbringe CO2-udledningen.\nAlligevel har han fløjet langt over 40 gange over de seneste fire år. Det har han selv lagt frem efter flere henvendelser.\n- Jeg står ved hver eneste af de rejser, jeg har været på, fordi der har været nogle gode faglige og politiske grunde bag. Men samtidig er det vigtigt, at vi klimakompenserer, siger han.\nListen tæller 33 arbejdsrejser og syv private ferierejser i Europa, mens en enkelt rejse har været i Folketingets regi. Langt størstedelen af rejserne er dog tur/returrejser, så det endelige antal flyvninger er langt over 40, da der også indgår mellemlandinger.\nElbæk overvejer i langt højere grad end tidligere, hvordan han kan flyve mindre, lyder det.\nAf samme grund er han begyndt at tage toget oftere. Men han afviser, at han kunne have sorteret skarpere.\n- Hver eneste af de rejser, jeg har været på, er meget gennemtænkte og velovervejede. Privat overvejer jeg virkelig, hvor jeg kan komme hen, hvis jeg tager toget.\n- I år tog jeg toget til Frankrig, selv om det tog to dage og kostede det dobbelte af at flyve, siger han.\nHan fremhæver, at det ikke kun er op til politikerne at gøre Danmark til et grønt foregangsland, for borgerne kan også gøre en forskel.\nDesuden fremhæver han, at han klimakompenserer sine ferierejser, hvilket kan være i form af plantning og genrejsning af skov.\n- Til en vis grad kan man sige, at det er en form for aflad. Men det er det bedste, vi kan gøre, indtil vi får en lovgivning, hvor flybilletterne koster det, der svarer til klimaaftrykket, siger han.\nNår Alternativet klimakompenserer, er det til en pris, som er langt højere end den aktuelle. Partiet klimakompenserer dog ikke rejser med Folketinget, da et andet parti ellers ville foretage rejserne, hvis ikke Alternativet sad på tinge.\nUffe Elbæk opfordrer andre partiledere til også at lægge deres flyrejser frem.\nKritikerne har stået i kø for at hænge Alternativet ud, fordi partiet i sit principprogram bruger sig selv som forbillede.\n- I Alternativet starter vi med os selv, fordi vi anerkender, at al forandring nødvendigvis må komme indefra, står der blandt andet.\nUffe Elbæk ærgrer sig over, at partierne i Folketinget ikke er blevet enige om at klimakompensere officielle rejser, når for eksempel udvalg har studieture til udlandet.


5 ord der er forbudte i dit CV\nBilligste A-kasse > Job og karriere > 5 ord der er forbudte i dit CV\nDu har sikkert set dem, du har sikkert selv skrevet dem på dit CV på et eller andet tidspunkt, hvem ved, måske tror du det er en god ide at det står på dit CV. Eller en eller anden outdated underviser på Jobcenteret eller i fagforeningen, der ikke selv har prøvet at søge job i 25 år synes det er smart. Men det er ikke smart. Undgå disse 5 forbudte ord, og dit CV er lige blevet mere værd.\nDu ved ikke, hvad du gjorde? Eller du har ikke et mål for hvornår din efteruddannelse er færdig? Du blev “cirka” uddannet? Et CV er en dataliste, det vil sige at det er data = fakta der skal på, ikke cirkaantagelser.\nHoldspiller / Teamplayer / Samarbejdsvillig\nVi kan godt lide holdspillere, alle kan lide holdspillere, verden er fyldt med holdspillere, teamplayere og samarbejdsvillige. For det første er du selvfølgelig det, ellers skal du have et enmandsfirma, for det andet bliver du det ikke af at skrive det. Men af at vise det ved i dit CV at liste de resultater du har opnået som en del af et team.\nJa, det kan man jo sige hvis det er lykkedes en at sætte nye WC-ruller på når de gamle var brugt. Endvidere er implementeret så fortærsket at ingen længere tror dig, og helt ærligt, vi kan i dag fodre svin med folk der kan implementere, de fleste vil hellere have folk der tænker selv og har et drive.\nJa, forhåbentlig er du professionel, så hvis du føler behov for direkte at skrive det kan man vel ikke tolke det anderledes end, at der hvor du ikke har skrevet “professionel” har du været eller optrådt som en amatør.\nKreativiteten er stor når man skal retfærdiggøre at man ikke har afleveret sit speciale og fået sin kandidatgrad, og “uafsluttet” er ikke en gang den værste, det værste er når man bag forkortelser forsøger at skjule at man ikke har afsluttet sit studie, der kan være helt valide årsager og der kan være dårlige årsager, men at forsøge at pakke det for pænt ind lugter af fusk.


Codan vil hjælpe bekymrede kunder: De kan nu ekstraordinært få dækket aflysning af usikre ferieplaner | Codan Forsikring A/S\nCodan vil hjælpe bekymrede kunder: De kan nu ekstraordinært få dækket aflysning af usikre ferieplaner\n19.5.2020 06:50:00 CEST | Codan Forsikring A/S\nCovid-19 påvirker fortsat rejseaktiviteter i hele verden, og et stigende antal kunder i Codan henvender sig med spørgsmål om at ændre eller aflyse sommerplaner.\nEn del skal snart betale for ferier, der muligvis ikke kan eller ønskes at blive gennemført, og flere har allerede indbetalt det første depositum, da de bookede rejsen.\nCodan har derfor ekstraordinært besluttet at dække refundering af depositum og opfordrer kunder til at kontakte forsikringsselskabet for at høre om deres muligheder.\n”Vi vil gerne hjælpe kunder, der er bekymrede for, om de kommer afsted på ferie, da landegrænser er lukkede, og udsigten til, at de åbner, er fortsat usikker. Der er også kunder, som allerede nu ved, at de ikke ønsker at tage af sted på grund af eventuel smitterisiko. Uanset årsagen, er vi klar til at se på, hvordan vi bedst kan hjælpe,” siger Mads Foged, Privatdirektør i Codan.\n”Normalt kan afbestillingsforsikringen først benyttes umiddelbart før afrejse. En kunde, der eksempelvis har planlagt en rejse til Spanien i juli, skulle have ventet med at aflyse ferien og fortsætte med at betale eventuelle restbeløb til feriehuset for at være dækket. Det giver ikke mening for hverken dem eller os, og derfor har kunder nu en mulighed for at få depositummet refunderet hos os,” siger han.\n15 gange så mange henvendelser\nCodan har indtil videre registreret fem gange så mange sager på rejseforsikringen fra marts og frem til i dag, sammenlignet med samme periode sidste år, og forsikringsselskabet har på travle dage fået 15 gange så mange henvendelser fra kunder end normalt.\nFor at en kunde i Codan kan få hjælp til at dække refundering af depositum, skal de have bestilt sommerrejsen til udlandet inden den 13. marts 2020 og have tilvalgt afbestillingsdækning. Det gælder for rejser til og med august 2020, og Udenrigsministeriet skal stadig fraråde indrejse på afbestillingstidspunktet.\nCodan kan hjælpe med allerede betalt depositum for feriehuse, campingpladser og ferielejligheder for de kunder, som selv har planlagt og bestilt rejsen.\nHvis kunder har bestilt flybilletter eller en pakkerejse, skal de fortsat kontakte deres rejseselskab.\nCodan forsikrer 245.000 husstande i Danmark, hvoraf en del af har tegnet en rejseforsikring med afbestillingsdækning.\nCodan Forsikring har cirka 245.000 danske husstande og 50.000 små og store virksomheder som kunder. Codan Forsikring er en del af Codan-koncernen, der bl.a. ejer det svenske forsikringsselskab Trygg-Hansa. Codan-koncernen er i dag 100 % ejet af den britiske forsikringskoncern RSA, der har 13.500 medarbejdere på verdensplan. Læs mere om Codan på www.codan.dk.


Elektriker Lyngby - ATEL ApS\nEl arbejde til en fast lav timepris af elektriker i Lyngby\nATEL er dit elektrikerfirma i nærheden af Lyngby. Har du brug for en elektriker i Lyngby, kan vi hjælpe dig. Med kendskab til en række forskellige el-installationer kan vi tilbyde alsidige og professionelle løsninger, hvad end vi installerer belysninger eller udskifter el-tavler.\nHos os finder du en elektriker i Lyngby, som er kvalificeret til at rådgive og vejlede indenfor el-faget, således du får en løsning, som på bedste vis imødekommer behovene i din bolig, forening eller arbejdsplads. Vi kan blandt andet servicere og installere installationer inden for følgende:\nUanset om du har behov for en elektriker i Lyngby til at varetage en større entreprise eller løse en mindre opgave, kan du regne med os. Når vi som elektriker udføre el-arbejde i din ejendom, kender vi vigtigheden af tillid og en god dialog. Vi løser opgaven til en fastlagt og konkurrencedygtig timepris.\nInstallation af el hos privat og erhverv\nSkal du have installeret ny belysning i din bolig eller virksomhed, kan vi bistå med vejledning og stå for at levere en nytænkende løsning. Vi designer en løsning til dit badeværelse eller køkken, som skaber den højeste funktionalitet og en god stemning.\nSmart køkken- og badeværelsesbelysning giver mulighed for at indbygge stikkontakter og spots, samt installere lys i skuffer og skabe. Du kan forvente at få udført en energieffektiv løsning, hvor ledninger og kontakter ikke lægger i vejen.\nVed arbejdet med strøm på badeværelser, i køkkener og andre vådrum er det nødvendigt at samarbejde med en af vores autoriseret el-installatører. Vi hjælper gerne med alt fra vejledning til installation af el.\nHar du brug for en elektriker i Lyngby, er du velkommen til at tage kontakt til os. Du kan kontakte os gennem vores kontaktformular på siden, så vender vi tilbage med et tilbud på den ønskede løsning. Ligeledes kan du ringe til os på telefon 53 566 566 eller skrive til os på e-mail kontakt@atel.dk.


»Men det grundlæggende spørgsmål er: Hvor farligt er et atombevæbnet Nordkorea?« Nordkoreas leder, Kim Jong-Un, og USAs præsident, donald Trump  Fold sammen\nFoto: SAUL LOEB, ED JONES\nOnsdag d. 29. november 2017, kl. 16.00\nNordkorea står efter al sandsynlighed på tærsklen til at blive en egentlig atommagt. Man kan diskutere, hvornår det sker. Men Nordkorea har allerede bevist, at regimet besidder atomkapaciteten og har udviklet missiler, der i teorien kan fremføre en dødbringende nuklear ladning.\nMan kan også bruge meget tid på at drøfte sandsynligheden for, at både missilerne og atomkapaciteten allerede nu spiller sammen, så Nordkorea reelt kan lægge Los Angeles øde. Det finder vi forhåbentlig aldrig ud af. For hvis vi kommer til at vide det med sikkerhed, er det, fordi Nordkorea har anvendt landets atomkapacitet som et masseødelæggelsesvåben. Og så er situationen en helt anden.\nSydkorea legede tirsdag for første gang med ideen om at acceptere situationen, som den ser ud – at Nordkorea bliver en atommagt, hvilket ikke kan standses, med mindre man tager chancen med en konventionel militæraktion mod regimet i Pyong-yang. Det kan koste mange tusinde mennesker livet på begge sider af grænsen. Og faren for en eskalering til en egentlig atomkrig er reel.\nSpørgsmålet er så, om man skal acceptere tingenes tilstand og få det bedst mulige ud af det? F.eks. ved at indlede forhandlinger med Nordkorea og give landet garantier for, at Sydkorea og USA ikke omstyrter regimet. Med andre ord at normalisere forholdet til Nordkorea og dets besynderlige leder, Kim Jong-un. Det kan give den fordel, at Nordkorea kan begynde at fungere normalt i internationale samarbejdsorganisationer og ikke længere være afhængig af en lyssky økonomi, der kaster nordkoreanerne i favnen på betænkelige regimer og kriminelle internationale bander. Det er dem, Nordkorea lever af for at overleve de sanktioner, der er rettet mod landet.\nDet kan måske oven i købet indebære den fordel, at Nordkoreas ledelse skal tage stilling til en række nye udfordringer i forhold til resten af verden. Regimet vil blive stillet over for en række krav i mødet med den virkelige verden. Det kan ændre Nordkorea og vil måske i det lange løb betyde, at regimet tvinges til at åbne sig for omverdenen.\nMen det grundlæggende spørgsmål er: Hvor farligt er et atombevæbnet Nordkorea? Er det farligere end f.eks. Iran? I den ideelle verden kunne man håbe på, at kun stater med gode intentioner havde mulighed for at besidde atomvåben, hvordan man så ville definere »gode intentioner«. Har Rusland »gode intentioner«? Har Indien og Pakistan? Har for den sags skyld USA, selv om vi i Vesten entydigt ville svare ja til det sidste spørgsmål.\nNordkorea hævder, at landet ingen planer har om at erobre Sydkorea. Det kan man så vælge at tro på. Men det er næppe sandsynligt, at Nordkorea vil begynde en erobringskrig, som kun kan ende galt for regimet. Med det i baghovedet og det faktum, at man får meget svært ved at standse Nordkoreas atom-ambitioner, begrædelige som de er, så er tiden måske inde til at tænke nyt.\nNordkorea: Vi er atommagt og kan ramme hele USA med missil\nKina i usædvanlig manøvre for at berolige Trump i dobbeltspillet med Nordkorea\nRusland kritiserer USA for bevidst at provokere Nordkorea\nHjort: Nato kan aktiveres ved nordkoreansk angreb på USA\nHvad kan verden egentlig gøre for at tvinge Nordkorea til at opgive atom- og missilprogrammerne?\nNogen bør fortælle Donald Trump, at han ikke skal spille chicken game med Kim Jong-un\nNobelprismodtager kræver norsk underskrift af atomtraktat\nRusland: Truslen om væbnet konflikt på den koreanske halvø har aldrig været større


Kontorservice Uddannelsen Kontorservice retter sig bredt mod virksomheders eksterne og interne servicefunktioner på det administrative og merkantile arbejdsområde. Uddannelsen Kontorservice er trin 1 i kontorspecialet Administration.\nUddannelsen Kontorservice er baseret på en fleksibel uddannelsesmodel, så den kan tilpasses det enkelte job, hvis der fx er behov for en:• Piccolo/piccoline• Receptionsmedarbejder • Kontorservicemedarbejder. Eller hvis der fx er behov for en medarbejder, der kan lidt af det hele! Uddannelsen Kontorservice er trin 1 i kontorspecialet Administration.\nEleven opnår kompetence til at varetage interne og eksterne servicefunktioner i virksomhedens administrative og merkantile arbejdsområde.Eleven lærer at udføre sine opgaver rationelt og effektivt og lærer at udføre dem i overensstemmelse med virksomhedens servicekoncept, interne procedurer og kvalitetskrav.\nUnder uddannelsen kan eleven beskæftige sig med arbejdsopgaver inden for områder som:• Modtagelse af kunder/gæster • Telefonpasning • Mødeklargøring • Postmodtagelse og -forsendelse • ”Byærinder” • Kopiering og anden mangfoldiggørelse • Arkivering, journalisering, makulering.I forbindelse med virksomhedens godkendelse som praktiksted kan der vælges mellem en række oplæringsområder, så oplæringen kan tilpasses den enkelte virksomhed og dernæst inden for de valgte funktioner tilrettelægges med forskellige uddannelsesforløb for hver enkelt elev.\nSkolen Den obligatoriske del af skoleundervisningen varer 1,4 uge (7 dage) og består af undervisning i specialefagene:• Kommunikation og service• Planlægning og kontorservice• Informationshåndtering.Den valgfri del af skoleundervisningen varer 1-3 uger (5-15 dage). Der kan vælges fag fra et katalog, som indeholder emner som fx:• Kvalitet og service• Grafisk præsentation• Præsentationsteknik og personlig fremtræden• Teamwork og arbejdsplanlægning.Skoleundervisningen varer i alt fra 2,8 til 4,8 uger (14-24 dage), inkl. den afsluttende praktiske prøve, der er knyttet til det sidste skoleophold og varer 2 dage.\nUddannelsestiden Uddannelsestiden varierer afhængig af, hvilken baggrund eleven har.Uddannelsesaftalen varer 1 år for elever med:• 1-årigt grundforløb (hg)• 2-årigt grundforløb (hg)• særligt tilrettelagt 1-årigt grundforløb (hgv)• grundforløb for studenter, hf og htx (hgs)• hhx eller relevante dele heraf.Uddannelsesaftalen varer op til 1 år og 12 uger, når eleven:• er student, har hf- eller htx-eksamen og starter direkte i virksomheden.Uddannelsesaftalen varer 2 år, inkl. op til 38 ugers grundforløb - når eleven:• starter sin uddannelse direkte i virksomheden.Søg yderligere oplysning hos TietgenSkolens PraktikService.\nDet er en betingelse for at kunne påbegynde skoleundervisningen i hovedforløbet, at eleven har bestået følgende fag med mindst karakteren 02:Dansk, niveau EIT, niveau EDesuden skal følgende fag være gennemført:Erhvervsøkonomi, niveau EEngelsk, niveau ESalg & Service, niveau ESamfundsfag, niveau E\nFra trin 1 til trin 2\nUddannelsen Kontorservice er trin 1 i kontorspecialet Administration. Trin 2 varer:\n• 2 år, hvis eleven allerede har gennemført uddannelsestrinet Kontorservice. Der indgår en uges ekstra undervisning i Skriftlig kommunikation.\n• 1 år, hvis eleven har gennemført uddannelsestrinet Kontorservice og tillige opnået målene i det 2-årige merkantile grundforløb. Eleven skal realkompetencevurderes ved overgangen til uddannelsens trin 2 med henblik på godskrivning af opnåede kompetencer.


Almene vilkår Q8 Bilvask\nAlmene vilkår Q8 app /\nAlmene vilkår for Q8 Bilvask\n1. Q8/F24 bilvask\nQ8 Bilvask er en applikationsbaseret tjeneste som giver tilmeldte kunder adgang til bilvask i de vaskehaller der er tilsluttet tjenesten.\nVed første login i applikationen Q8 Bilvask efter download via App Store eller Google Play, skal kortindehaveren vælge det ønskede bilvaskeprodukt samt hvilket betalings- eller kreditkort der skal tilknyttes tjenesten. Tilknyttede betalings- eller kreditkort skal være åbent for køb på internettet for at kunne anvendes som betalingsmiddel til tjenesten.\nEt abonnement gælder løbende for den tilknyttede bil, via nummerpladegenkendelse, på alle tilknyttede vaskehaller. Abonnementet giver kortindehaveren mulighed for at vaske sin registrerede bil et ubegrænset antal gange per måned, og max 1 gang i timen. Hvis kortindehaveren ønsker at vaske flere biler, kræves der et abonnement per bil. Applikationen muliggør også køb af et-turs-vaske og/eller opgradering af vaske til andre vaskeprogrammer (se punkt 3).\nSkifte at registreret bil eller abonnement kan effektiviseres ved abonnementsperiodens udløb. Kortindehaveren skal afslutte sit nuværende abonnement og tilmelde sig igen med sit nye registreringsnummer.\nDet er en forudsætning for brug af abonnement, at du registrerer og løbende opdaterer dine betalingsoplysninger via applikationen.\nAbonnement betales forud, sidste bankdag eller hverdag i måneden. Dette er sidste rettidige betalingsdag. Beløbet trækkes fra det betalingskort, som du har angivet i forbindelse med din registrering.\nKortindehaveren som har tilmeldt sig en abonnementstjeneste debiteres gældende abonnementspris månedligt på det bank- eller betalingskort som er tildelt abonnementstjenesten.\nHvis betalingen ikke kan gennemføres, hvis kortet f.eks. er spærret, vil abonnementstjenesten blive midlertidigt spærret. Nye forsøg gøres under de næstkommende tre bankdage.\nAbonnementstjenesten genaktiveres når godkendt betaling registreres hos Q8.\nKortindehaveren kan altid tilgå sin købshistorik og kvitteringer via applikationen Q8 Bilvask.\nAbonnementsperioden er 30 dage regnet fra den dato registreringen er sket. Hvis abonnementet ikke opsiges, fornyes det automatisk med yderligere 30 dage.\nKortindehaveren har ret til at opsige sit abonnement frem til abonnementsperiodens udgang. Dette kan gøres i applikationen, eller ved at kontakte Q8 Kundeservice. Hvis opsigelsen sker senest samme dag som abonnementsperiodens udløb, afsluttes abonnementet. Ellers træder opsigelsen i kraft ved næstkommende abonnementsperiode, hvorved kortindehaveren således debiteres for yderligere end abonnementsperiode.\n3. Enkelt køb\nKortindehaveren kan købe stykvise bilvaske i applikationen Q8 Bilvask. Betalingen hæves automatisk fra det bank- eller betalingskort som er registreret i applikationen.\nKortindehaveren har ikke ret til at give indkøbte bilvaske videre til andre personer/køretøjer. De købte bilvaske kan kun anvendes på det køretøj som er registreret i tjenesten.\nIndestå for at de oplyste oplysninger, der er angivet i forbindelse med registreringen, er sandfærdige og korrekte. Q8 skal have besked, hvis disse oplysninger på noget tidspunkt ændres.\nVi registrerer bilen/medlemskab ved vaskeanlægget via nummerplade genkendelsessystem. Du accepterer herved, at fører af bilen kan handle på vegne af medlemmet, også med hensyn til opgradering af vaske og deraf følgende forbrug og pådragne betalingsforpligtigelser.\nDer kan forventes driftstop og service indenfor vaskehallens åbningstid. Vi vil bestræbe os på at udføre vedligeholdelse og service i tidsrum på dagen, hvor vaskehyppigheden er lavest. Det er vores mål at sikre en høj kvalitet og tilgængelighed af vores anlæg.\nVaskeanlægget og område er videoovervåget.\nDu må ikke anvende eller lade andre anvende Tjenesten til ulovlige eller upassende formål.\nIkke at medvirke til udnyttelse af abonnementet eller indkøbte enkelt-vaske\nQ8 forbeholder sig retten til når som helst at udføre vedligehold, lukning grundet kulde, reparation eller forbedring af de tilmeldte vaskehaller samt applikationen Q8 Bilvask, hvorfor tjenestens tilgængelig ikke garanteres.\nQ8 har ret til at med omgående virkning af opsige kortindehaverens ret til at anvende Q8 Bilvask, såfremt Q8 har anledning til at tro at kortindehaveren bryder de gældende betingelser.\nQ8 har derved ret til at debitere kortindehaverens betal- og/eller kreditkort for skader som Q8 har lidt (f.eks. differencen mellem rabatteret pris der tilbydes gennem applikationen Q8 Bilvask og de normale bilvask priser).\nQ8 har ret til at opsige kortindehaverens ret til at anvende Q8 Bilvask med en måneds varsel hvis Q8 beslutter at tjenesten skal ophøre.\n4.1 Grunde til fritagelse\nQ8 er ikke ansvarlig for skader på grund af retshåndhævelse, regeringshandlinger, krig, strejke, lockout, blokade, infektionsspredning, boykot, eller andre omstændigheder uden for Q8s kontrol. Bestemmelsen vedrørende strejker, lockouts, blokader og boykotter gælder, selvom Q8 i sig selv er genstand for eller træffer en sådan konfliktforanstaltning. Skader, der kan opstå i andre tilfælde, kompenseres ikke, hvis Q8 har handlet med normal omhu. Q8 er ikke ansvarlig for indirekte skader, med mindre andet er bestemt i obligatorisk lovgivning.\nQ8 forbeholder sig ret il at ændre de generelle vilkår og betingelser og den aktuelle prisliste. Ændringer skal træde i kraft over for kortindehaveren fra en måned efter, at Q8 har meddelt ændringen, f.eks. via applikationen. Hvis kortindehaveren ikke accepterer ændringen, har kortindehaveren ret til at opsige aftalen inden for den nævnte frist. Ændringer, der kommer kortindehaveren til gode, kan anvendes straks.\nKortindehavere, der er forbrugere, har ret til at trække sig ud af denne aftale inden for 14 dage fra registreringsdatoen ved at kontakte Q8 kundeservice. Hvis kortindehaveren har brugt abonnementet i perioden, indtil fortrydelsesretten udløber, skal kortindehaveren betale den almindelige pris for disse bilvask i henhold til Q8s aktuelle prisliste. Q8 er herved berettiget til at trække kortindehaverens registrerede betalingskort for den gæld der findes i dette tilfælde, før tilbagebetaling af resterende midler finder sted til kortholderen.\nAlle aktuelle vilkår og oplysninger vedrørende Q8s behandling af personoplysninger samt information om kortholderens rettigheder i forbindelse med behandling af personoplysninger er tilgængelige på www.q8.dk/personoplysninger. I forbindelse med registrering i Q8 Bilvask forventes kortindehaveren at have modtaget disse oplysninger.\nKortindehaveren henvises primært til personale på den aktuelle station, eller Q8 kundeservice i tilfælde af reklamationer. Hvis parterne ikke kan blive enige, kan kortindehaveren henvende sig til den generelle domstol.\nSenest opdateret 14.05.2021


Stand Up MN Paddleboarding Day Tours (Saint Paul) - anmeldelser\nAlle restauranter i Saint Paul Restauranter i nærheden af Stand Up MN Paddleboarding Day Tours\nAlle aktiviteter i Saint Paul Aktiviteter i nærheden af Stand Up MN Paddleboarding Day Tours\nStand Up MN Paddleboarding Day Tours anmeldelser, Saint Paul\nUSA Minnesota (MN) Saint Paul Forslag til aktiviteter i Saint Paul Stand Up MN Paddleboarding Day Tours\n15 anmeldelser Nr. 5 af 7 Sejlture og vandsport i Saint Paul Surfing, windsurfing og kitesurfing, Sejlture og vandsport, Ture, Udendørs aktiviteter 1 Water St W, Mississippi National River and Recreation Area, Saint Paul, MN 55107-2002+1 612-399-6081Website\nTak for din vurdering. Anmeldt 1 september 2013 Amanda S, Saint Louis Park, Minnesota, United States\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 5,0 15 anmeldelserFremragende94 %Rigtig god6 %Gennemsnitlig0 %Dårlig0 %Frygtelig0 %Åben nusø - lø9:00 am - 7:00 pmAlle åbningstider Åbningstid i dag: 9:00 AM - 7:00 PMPLACERING 1 Water St W, Mississippi National River and Recreation Area, Saint Paul, MN 55107-2002\nKONTAKT Website +1 612-399-6081Forbedr denne registreringGiver denne seværdighed besøgende et indblik i den lokale kultur?Ja Nej Ved ikke Er denne seværdighed spændende, usædvanlig eller risikabel at besøge?Ja Nej Ved ikke Er denne seværdighed egnet til alle aldre?Ja Nej Ved ikke Ville denne aktivitet være god til varme dage?Ja Nej Ved ikke Er denne seværdighed et sted, der absolut skal ses?Ja Nej Ved ikke Er denne seværdighed en skjult perle eller uden for de typiske turistområder?Ja Nej Ved ikke Er denne seværdighed et godt sted til en picnic?Ja Nej Ved ikke Er denne seværdighed et godt sted at besøge i forbindelse med en bryllupsrejse?Ja Nej Ved ikke Kræver denne seværdighed meget fysisk aktivitet (lange gåture, klatring, trapper osv.)?Ja Nej Ved ikke Ville denne aktivitet være god til kolde dage?Ja Nej Ved ikke Tak for din hjælp! Del en anden oplevelse, inden du smutter. Lignende aktiviteter i Saint Paul\n1.648 anmeldelser 6.7 km\n305 anmeldelser 4.8 km\nSkriv en anmeldelseAnmeldelser (15)Medlemsvurdering Fremragende7Rigtig god0Gennemsnitlig0Dårlig0Frygtelig0Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (7)Engelsk (15)Sprog Dansk (7)Engelsk (15)Se, hvad de rejsende siger: Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejAmanda SSaint Louis Park, Minnesota, United States11Anmeldt 1 september 2013 Fantastisk River TurMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejStephanieMcD0615Monticello, Minnesota1Anmeldt 10 august 2013 Fremragende!!!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejtravelmn726Minneapolis, MN1Anmeldt 23 juli 2013 Dejlig oplevelse!Hvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejCoriGrab11Anmeldt 28 juni 2013 Klar til at tage af sted igen!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejGabs1331Saint Paul, Minnesota, United States32Anmeldt 24 juni 2013 Behagelig og smukkeMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejNatalie JMinneapolis, Minnesota11Anmeldt 19 juni 2013 Fremragende EventyrMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejCharlen MHam Lake, Minnesota11Anmeldt 20 juli 2012 Fantastisk oplevelseHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nOpdaterer listen... I nærheden Restauranter i nærhedenThe St. Paul Grill607 anmeldelser 0,72 km væk Pazzaluna Urban Italian Restaurant527 anmeldelser 0,7 km væk Sakura Restaurant130 anmeldelser 0,61 km væk M Street Cafe78 anmeldelser 0,69 km væk Seværdigheder i nærhedenCandyland15 anmeldelser 0,95 km væk Science Museum of Minnesota861 anmeldelser 0,69 km væk Landmark Center121 anmeldelser 0,82 km væk Ordway Center for the Performing Arts112 anmeldelser 0,81 km væk Spørgsmål og svarFå hurtige svar fra personale og tidligere besøgende på Stand Up MN Paddleboarding Day Tours.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSend


Rolig valgdag i Globus1 - Gellerup.nu\nRolig valgdag i Globus1\naf Tore Plougheld | 3. december 2015 | Gellerup.nu\nDet er som altid rådmand Rabih Azad-Ahmad der leder afstemningen ved valget i Globus1. I dag har han ikke haft meget at lave indtil videre. Foto: Tore Plougheld.\nI dag er der folkeafstemning over hele landet. Det, som befolkningen går til valg om, er, om udvalgte danske retsforbehold, som vi har overfor EU, skal omdannes til en såkaldt tilvalgs-ordning. Og det er et kompliceret emne, som til det sidste har delt befolkningen; Mange, inklusive regeringspartiet Venstre, deres støtteparti Konservative og de store oppositionspartier Socialdemokraterne, SF og Radikale Venstre, har opfordret os alle til at stemme JA.\nAndre, som er bekymrede ved udsigten til, at endnu flere danske forhold blandt andet på rets- og flygtningeområdet skal bestemmes uden for Danmarks grænser i EU-hovedsædet i Bruxelles, har valgt at stemme NEJ til forslaget. Det gælder først og fremmest Dansk Folkeparti og Enhedslisten.\nIkke så meget gang i Globus1\nSom sædvanlig er afstemningsstedet for alle, der bor i Gellerup og Toveshøj, i Globus1. Og indtil først på eftermiddagen har det været en ret stille dag fortæller rådmand Rabih Azad-Ahmad, der leder valgstedet hele dagen igennem:\n”Lige nu er stemmeprocenten den samme som ved byrådsvalget i november 2013, nemlig ca. 11% (optalt kl. 11, red.) Det er lavere end ved folketingsvalget i sommer, som på samme tidspunkt lå på omkring 18%. Det er også sådan denne gang at emnet er kompliceret for de fleste; og kun de, som føler, at de virkelig har forstået hvad afstemningen drejer sig om, rejser sig fra sofaen og går ned og bruger deres stemmeret”, forklarer rådmanden til gellerup.nu\nPlads til demokrati-praktikanter\nMed god plads i hallen har der til gengæld været tid og plads til at have besøg af to såkaldte demokrati-praktikanter. Det er nye flygtninge, der skal integreres i Danmark, som bliver tilbudt at komme hen og observere hvordan et valg foregår. Og dermed hvordan demokrati udføres i praksis, fortæller Rabih Azad-Ahmad:\n”Vi er rigtig glade for, at der også er tid og overskud til at præsentere vores nye medborgere for demokratiet og hvordan det fungerer. Det er et tiltag, som vi prioriterer højt i Aarhus Kommune. For det er hele fælleskabets ansvar at alle ved, ikke bare hvad de skal stemme om, men også hvordan de kan bruge deres demokratiske ret til at afgive deres stemme,” slutter rådmand Rabih Azad-Ahmad.\nValglokalet i Globus1 lukker kl. 20 i aften, så du kan stadig nå at gå ned og stemme, hvis du ikke allerede har gjort det.


Connies Corner: Ville ønske det var overstået\nVille ønske det var overstået\nHer sidst i 2008 har jeg haft fornøjelsen af at have menstruation hver 14. dag 3 gange i træk. Nytårsaftens morgen fik jeg det så igen - denne gang dog først efter 3 uger....\nMin læge siger jeg skal have en gynækologisk undersøgelse om et par uger, for hvis jeg var ved at være i overgangsalderen ville det komme med længere intervaller ikke med kortere. Så jeg skal lige have checket om der er noget galt.\nJeg ville ønske man som 45-årig og sikker på man ikke skal have flere børn, kunne tage en pille og så var det overstået. Nu har jeg haft menstruation i 35 år og jeg GIDER ikke mere!!!!!!!! Jeg har det ad helvede til i 2 dage. Sover med håndklæde i sengen for at afhjælpe lækage, bruger flere pakker bind hver gang - det er sgu dyrt, jeg har mange smerter og det fosser bare ud i 2-3 dage før det bliver lidt mere normalt. Min læge vil have jeg skal have p-piller igen - men det vil jeg ikke. Har taget dem i mange år og nu er det slut med at fylde kroppen med de hormoner. Jeg må bare holde ud til jeg stopper "normalt".\nMen så er det godt jeg kan sidde i sofaen og læse eller strikke. I øjeblikket strikker jeg mest sokker mens jeg kikker på en knipling jeg er i gang med. Men jeg gider ikke kniple i øjeblikket, sokkestrikning er meget nemmere når man har det ad H til.\nFor at bevise jeg da får lavet lidt håndarbejde ser I her et billede af et par færdige og et par næsten færdige sokker samt den knipling jeg burde arbejde på, når jeg nu først skal på arbejde på mandag... måske i aften.. hvem ved....\nMen solen skinner, så alt er dejligt. Jeg er afhængig af solskin - det påvirker mit humør meget, hvis vi har alt for mange dage uden solskin.\nskrevet af Connie kl. 4:31:00 AM\nJeg er helt enig med dig. Når man har nået vores alder og ved at man ikke skal have flere børn, så skulle man have lov at slippe!!!\nHar en veninde, der fik rigtig god hjælp af en hormonspiral, men så er man jo i gang med hormoner igen.\nkarina nielsen rios, copenhagen, denmark sagde ...\nDenne knipling er rigtig flot. Hvad hedder denne teknik? Og hvor køber du dine smukke mønstre henne?\nVar til kniplemesse for nyligt, på sjælland et sted, men synes mest det var Hanne Sonne som havde nogle smukke og interessante mønstre, så jeg er nysgerrig hvor du finder dine.\n11/28/2012 10:39 AM


Europa skal fordoble sin vindproduktion for at nå Green Deal-mål\nEuropa skal op i gear, hvis man skal nå EU's Green Deal-mål i 2050, siger interesseorganisationen WindEurope.\n20. FEB 2020 12.45\nFor at skulle nå EU's Green Deal-mål, er det nødvendigt, at Europa kommer op i nye omdrejninger på vindmarkedet. Sådan lyder budskabet fra WindEurope.\nFor selvom at 2019 var et postitivt år for vindmøller, hvor der blandt andet blev installeret rekordmange vindmøller ofshore, så var det samlede antal GW mindre end i 2017 og slet ikke på det niveau, der er krævet for at nå Green Deal-målene for 2050, hvor halvdelen af EU's strøm skal komme fra elektricitet.\n- Green Deal kræver at Europa installerer mere end dobbelt så meget ny vindenergi hvert år som man gjorde i 2019. Det kræver, at væksten kommer fra både offshore og onshore, siger WindEuropes direktør Giles Dickson til offshorewind.biz.\nIfølge en rapport fra WindEurope, er det primært i et fåtal af lande i Europa, hvor de nye vindmøller er blevet installeret. 55 pct. af alt ny vindenergi i 2019 blev således installeret i fire lande; Storbritannien, Spanien, Tyskland og Sverige.\nGodt 3,7 pct. af den nye installerede vind i Europa blev sat op i Danmark, som næsten udelukkende var offshore, hvor der blev installeret 374 MW - tredjemest i Europa.\nSe oversigten for installationer hos WindEurope.


Pinterest's nye AR-funktion giver dig mulighed for at eksperimentere med øjenskygge - Trends & Innovation\nPinterest's nye makeup-funktion er den bedste måde at eksperimentere med øjenskygge på\nPinterest, den sidste sunde app, kan være mange ting for mange mennesker: et humørbræt, et visionskort, et tøjkatalog, et første kig på trends inden de starter, og et sted at opbevare ideer til store drømme som nye hjem og bryllupper og rejseplaner. Og fra i dag, den 22. januar, kan vi tilføje 'makeup-forhandler' til listen, men det enkle udtryk gør ikke helt Pinterest's nye funktion retfærdighed.\nHvis du har prøvet at træde ind i en Sephora, Ulta eller anden kosmetikforhandler inden for de sidste 10 måneder, skulle du (skulle) have været stoppet ved døren og spurgt, om du var fortrolig med deres COVID-19 sikkerhedspolitikker som inkluderer en streng berøringsfri regel. Det er ingen åbningstestere, ingen farveprøver og sikkert nul forsøg. Selvfølgelig er det fantastisk til at forhindre spredning af bakterier og vira, men mindre befordrende for faktisk at købe makeup. Indtast: Pinterest's nye øjenskygge AR-filterfunktion, en ny augmented reality værktøj, der giver brugerne mulighed for næsten at prøve 4.000 skygge nuancer fra fan-favoritmærker som NYX Cosmetics, Urban Decay, Pat McGrath Labs og YSL.\nHvis du har lyst til, at du har hørt meget om AR, er det fordi du er: det er den samme teknologi, der giver os Snapchat og Instagrams ansigtsfiltre, men denne version, drevet af Google linse , er af højere kvalitet og gør det ikke glat eller omforme dit ansigt for at vise autentiske, nøjagtige resultater. Det er også udstyret til at vise skygge på en bred vifte af hudfarver, der kan justeres for hver, mens det også viser 'inspiration look', der beskriver lignende nuancer, når du prøver på.\ner det dårligt at bære en bh i sengen\n'data-caption =' Shop, prøv og inspiration ser ud 'data-expand =' 300 'id =' mntl-sc-block-image_1-0-6 'data-tracking-container =' true '/>\nShop, prøv på, og inspiration ser ud\n'Mærker erkender, at deres forbrugere bruger flere medier, herunder Pinterest, til at shoppe og er ivrige efter at skabe engagerende oplevelser som AR. Prøv og brug produktmærkning til at genlyd med denne shoppingadfærd,' forklarer Aya Kanai, Pinterest's Head of Content and Editorial Partnerships, til vores. 'Vores mål er at gøre Pinterest så inspirerende og idédrevet som muligt og giver mærker værktøjer, de har brug for til at hjælpe kunder med at opdage, engagere og shoppe deres brand.'\n'Opdagelse' er det ord, der er slut på Pinterest. Selvom det slutter sig til et eksisterende AR Prøv On for læbestift der blev lanceret sidste år, skyldes ideen til virtuel øjenskyggeeksperiment delvis for nylig massiv pigge i søgninger for sjov øjenskygge. Ifølge Pinterest blev søgninger efter eksperimentel skygge overdimensioneret, herunder pastel øjenskygge (12x), skør øjenskygge (4x), solnedgang øjenskygge (4x) og sommerfugl øjenskygge (2x). Appen har allerede bevist sin magt med hensyn til platforming af produkter og mærker og drejning af dem i faktisk salg også.'Faktisk har 83 procent af ugentlige Pinners foretaget et køb baseret på indhold, de så fra mærker på Pinterest,' fortæller Kanai.\nNår du er klar til at prøve det selv, er dit første skridt at sikre dig, at du har den nyeste version af appen. Derefter skal du trykke på søgeværktøjet (det er det lille forstørrelsesglas i bunden) og derefter trykke på kameraikonet øverst til højre. Dit AR Try On-værktøj skal straks være synligt, når du skifter til det fremadvendte kamera og giver dig mulighed for at skifte frem og tilbage mellem øjenskygge og læbestift. Da jeg selv har tænkt mig at begynde at eksperimentere med nogle dristigere udseende, tænkte jeg, at jeg skulle prøve det og prøve en mere eksperimentel skygge sammen med en, som jeg er mere komfortabel og fortrolig med:\n'data-caption =' data-expand = '300' id = 'mntl-sc-block-image_1-0-13' data-tracking-container = 'true' />\n'data-caption =' data-expand = '300' id = 'mntl-sc-block-image_1-0-14' data-tracking-container = 'true' />\nFor paletter skal du bare trykke på skærmen for at springe mellem nuancer. AR-værktøjet gled meget mere problemfrit, end jeg forestillede mig, langt fra ansigtsfiltre Jeg er vant til og forventede, hvilket fik prøveoplevelsen til at føles meget nøjagtig. Jeg føler mig godt tilpas, at den påfuglblå øjenskygge, jeg prøvede på, ser mere eller mindre ud på mig i det virkelige liv og ville bruge det til at informere min købsbeslutning. Selvom intet nogensinde vil føles så godt som at få dine poter i alle testere og forlade butikken med en hånd, der er så dækket af farveprøver, kan det være et kunstværk, det er ret forbandet tæt.\nbiore uv aqua rich watery essence - spf50\nSkinimalisme: Trend Pinterest forudsiger vil overtage 2021\nkold ske på øjnene før og efter\nhvordan man går fra blondine til jordbærblondine\nhvad skal jeg gøre, når du spiser for meget sukker\ner kokosolie god til barberknivsforbrænding


Lærere om genåbning af folkeskoler udenfor Nuuk: Det er betænksomt | KNR\n- Jeg syntes, det er betænksomt at Kielsen og landslægen anbefaler, at hver kommune skal have ordning for sig selv, siger Birthe Møller Therkildsen, formand for lærerforeningen IMAK.Foto: IMAK\n7. april 2020 · 17:29 af Paninnguaq Steenholdt · Tags: Corona\nNaalakkersuisut genåbner gradvist folkeskoler udenfor Nuuk efter påske. Formand for lærerforening er enig i beslutningen.\nDet skal snart være slut med hjemmeundervisning for folkeskoleelever udenfor Nuuk.\nDet meddelte formand for Naalakkersuisut Kim Kielsen i dag, hvor han løftede sløret for en meget forsigtig og delvis genåbning af landet udenfor hovedstaden.\nFormanden for lærerforeningen Imak er tilfreds ved udsigten til en langsom genåbning.\nDet er betænksomt\n- Jeg syntes det er betænksomt, at Kielsen og landslægen anbefaler, at hver kommune skal have en ordning for sig selv, siger Birthe Møller Therkildsen, formand for lærerforeningen IMAK.\nUndervisning på folkeskolerne opstarter gradvist udenfor Nuuk 14.april. Grunden til det er - ifølge landslæge Henrik L. Hansen - at undgå at alle skoleelever skal samlet på et sted.\n- Skolelederne skal bruge lidt tid på at tænke sig om, så færrest mulige samler sig. Nogle elever skal undervises om formiddagen, andre om eftermiddagen. Men det skal dem, der er tættest på, planlægge. Vi laver ingen detailplaner for dét, siger landslægen.\nNaalakkersuisut anbefaler derfor, at der skal være god plads omkring eleverne, så de ikke sidder og står for tæt. Det skal ske ved at udnytte skolens arealer, og det er også en mulighed, at nogle elever skal undervises om formiddagen og andre om eftermiddagen.\n18. marts meddelte Kim Kielsen at folkeskoler, uddannelsesinstitutioner og daginstitutioner skulle lukkes midlertidigt på grund af frygt for coronavirus.\nFjernundervisning under lukning\nDet betød, at lærerne blev nødt til at fjernundervise folkeskoleeleverne.\nOg det er gået godt, mener formanden for IMAK.\n- Ordningen for fjernundervisning har været succesfuld. Derfor fortjener lærerne og forældrene stor ros fra os, siger Birthe Møller Therkildsen.\nDet er en politisk beslutning, at skoler og daginstitutioner i Nuuk fortsat holdes lukket indtil videre. Fjernundervisningen vil fortsætte på samme niveau i hovedstaden, hvor nedlukningen fortsætter til 30. april.\nI alt har der været 11 coronasmittede i Grønland. De bor alle i Nuuk - og de 10 er meldt raske igen.


Nyt makkerpar på sidelinjen i Hadsten Håndbold – Pingvinnyt.dk\n8. okt. 2018 | Janni Jeppesen\nNyt, ungt trænerteam skal lede Favrskovs førende sportshold til store resultater\nSammen udgør de Danmarks yngste trænerteam\nMålet er klart for Hadsten Håndbolds 1. divisionsdamer. De to trænere, Jeppe Vestergaard (26) og Gitte Andersen (29), skal med deres håndbolddamer ligge i top seks, når sæsonen er omme. En realistisk målsætning mener de selv.\n“På en god dag, er der ikke nogen, vi ikke kan vinde over”.\nDa Jeppe Vestergaard blev tilbudt jobbet som cheftræner i Hadsten Håndbold, var han ikke i tvivl om, hvem der skulle med på sidelinjen.\n“Jeg skulle have Gitte med, fordi jeg er en ung træner, og jeg behøver en som kan udfordre mig. Jeg er ikke færdig med at lære.”\nDen unge træner har dog allerede meget erfaring som assisterende træner i større klubber som Århus og Randers. Faktisk startede han allerede, da han var 14 år som træner i hjemklubben på Mors. Han var den yngste til at gennemføre flere træneruddannelser, herunder senest DHF’s diplomtræneruddannelse, der er den højeste nationale træneruddannelse. Det betyder, at han nu er indstillet til uddannelsen som Mastercoach. Ja faktisk venter han bare på at blive gammel nok til at komme ind på uddannelsen.\nPå trods af det, er træneren ikke i tvivl om, at hans unge alder har været “held” og en fordel i hans trænerkarriere hidtil.\n“Der hvor jeg er nu, kan jeg tillade mig at være kompromisløs”.\nDer har ikke været fast arbejde, dyr husleje eller familie at tage hensyn til. At være, hvor han er nu, som blot 26-årig har taget meget tid og kostet mange kompromiser. Blandt andet fire år på læreruddannelsen, hvor han med egen ord “ikke var særligt meget i skole”. Ved siden af trænerjobbet læser han nu uddannelsesvidenskab. En uddannelse, der rummer meget ledelse og HR, der naturligvis kan overføres til håndboldverdenen. Dedikationen er ikke til at tage fejl af.\nFra fløj til trænerbænk\nDe to trænere kender hinanden fra en tid i Randers HK, hvor Jeppe Vestergaard en kort tid trænede Gitte Andersen, der løb HK’s højrefløj tynd i 12 år. Hendes mangeårige erfaring fra håndbold på topplan og ikke mindst hendes energi var vigtig for cheftræneren at bringe med til Hadsten.\n“Det er altid 100% på indsats, og man giver alt, man har, uanset om det er kamp eller træning. Den kultur er vigtig at bringe ind”.\nGitte Andersens kontrakt med Randers HK var netop udløbet, så telefonen ringede på det helt rigtige tidspunkt. En hverdag helt uden håndbold lader slet ikke til at være en mulighed for den nye assistenttræner, der var meget glad for tilbuddet. For hende er det en god udfordring, og hun glæder sig over at kunne give sin erfaring videre til de unge piger.\n“Min erfaring er kun fra de mange forskellige trænere, jeg har haft. Jeg kan tage godt og skidt med. Det er en god udfordring for mig at se, hvor frustrerende det er, når de unge spillere ikke hører efter”, siger hun med et smil på læben. “Det er sjovt, hvor høj puls man kan have, når man står ude på sidelinjen”.\nSammen skal de to trænere nu finde en fælles vej og måde at arbejde sammen på.\n“Vi skal finde ud af, hvad vi er gode til sammen og hver for sig”.\nDet er mindst lige så vigtigt at skabe gode relationer spillerne i mellem. Hadsten Håndbold har altid været en social klub. Det gælder også 1. divisionspigerne, der på trods af flere ugentlige træninger også finder tid til spilleaftener og træningsweekender, der senest fandt sted i Ringkøbing.\n“Jo bedre man kender hinanden uden for banen, jo bedre kender man hinandens reaktionsmønstre. Man bærer over med hinanden, og man opnår større forståelse på banen”, siger Jeppe Vestergaard.\nSom trænere er de en stor del af holdet, og den gode relation til spillerne er vigtig, men det er på sidelinjen hele vejen igennem.\n“Man kan godt have en god relation, men man er to fronter på både godt og ondt. Man har en magt, der er en barriere, som man skal tage meget alvorligt”.\nDe to trænere er godt tilfredse med det hold, de har fået sat sammen, men er også klar over, at de står med et meget ungt hold, og derfor vil have store udsving i sæsonen.\n“Vi synes selv, vi har fået lavet et stærkt hold, men vi er rendt ind i nogle skader på nøglespillere. Derfor skal unge spillere nu ind og have en kæmpestor rolle.”\nMed unge spillere går det op og ned i de enkelte kampe og i længere perioder, men den store bredde på holdet har været en prioritet fra start, og der bliver lagt vægt på, at alle spillere skal på banen i hver kamp. Det kommer til at tage tid at finde på plads som trænere og få spillet spillerne sammen, men Gitte Andersen er ikke i tvivl om taktikken.\n“Vi skal score nogle mål og løbe noget hurtigere.”\nVi håber taktikken kommer til at holde og giver teamet en placering i den gode halvdel, inden sæsonen er omme. Her fra PingvinNyt ønsker vi held og lykke og opfordrer vores læsere til at bakke pigerne op den 20. oktober, når de næste gang spiller kamp i Vestjysk Bank Arena, Hadsten.\nJeppe Vestergaard Kristensen\nBor i Århus med to venner\nLæser kandidat i uddannelsesvidenskab\nSpillet håndbold på Mors som barn\nHar været træner i Mors, Skive, Randers og Århus\nI fremtiden vil det være drømmen at kunne leve af det og spille med om titler\n“Jeg siger ikke nej til et landstrænerjob”\nBor i Randers med sin mand og datter på 2,5 år\nHar en kandidat i medievidenskab\nPensioneret håndboldspiller efter 12 år i Randers HK\nFørste år som træner\nI fremtiden vil det være drømmen at være håndboldkommentator\n“Tænk at få penge for at se håndbold”\nBørn og unge, Hadsten, Hammel, Hinnerup, Hus, have og hjem, Nyheder, Sport og fritid, Sundhed, Ulstrup\nMads Hoe dansk mester i Formel 5 2018


Forskere advarer nu mod en ny variant af coronavirussen ved navn B.1.1.529. Varianten har et "ekstremt højt antal" af mutationer.\nKun 10 tilfælde i tre lande er blevet bekræftet ved genomisk sekventering, men varianten har alligevel udløst alvorlig bekymring blandt nogle forskere, fordi en række af mutationerne er kendt for at kunne undgå immunitet.\nB.1.1.529-varianten har 32 mutationer i spike-proteinet, den del af virussen, som de fleste vacciner bruger til at lade immunsystemet genkende og bekæmpe coronavirus. Mutationer i spike-proteinet kan derfor gøre det sværere for immunceller at angribe patogenet.\nVarianten blev først set i Botswana, hvor tre tilfælde nu er blevet sekventeret. Seks mere er blevet bekræftet i Sydafrika og en i Hong Kong hos en rejsende, der havde været i Sydafrika.\nDr. Tom Peacock, virolog ved Imperial College London, har beskrevet detaljer om den nye variant på Github, som et genomdelingswebsted, og bemærkede, at den "utroligt høje mængde af spikemutationer tyder på, at dette kunne være til reel bekymring". Han har også skrevet en række tweets, hvor han bl.a. skriver at varianten "meget, meget bør overvåges", og den har "en forfærdelig spikeprofil".\nDe første tilfælde af varianten blev indsamlet i Botswana den 11. november, og de tidligste i Sydafrika blev registreret tre dage senere. Sagen fundet i Hong Kong var en 36-årig mand, som havde en negativ PCR-test, inden han fløj fra Hong Kong til Sydafrika, hvor han opholdt sig fra 22. oktober til 11. november. Han testede negativ, da han vendte tilbage til Hong Kong, men testede positiv den 13. november, mens han var i karantæne.\nNogle virologer i Sydafrika er allerede bekymrede, især i betragtning af den seneste stigning i tilfælde i Gauteng, et byområde, der indeholder Pretoria og Johannesburg, hvor B.1.1.529 tilfælde er blevet opdaget.\nMen det store spørgsmål er, hvor smitsom den nye variant er. Det er afgørende for udbredelsen. Det er Deltas smitsomhed, der har gjort den til den dominerende variant i verden.\nProfessor Francois Balloux, direktøren for UCL Genetics Institute ved University College London, siger til The Guardian, at varianten kan have udviklet sig under en kronisk infektion hos en person med et svækket immunsystem, muligvis en ubehandlet hiv/aids-patient.\n"Indtil videre bør den overvåges og analyseres nøje, men der er ingen grund til at blive alt for bekymret, medmindre den begynder at stige i frekvens i den nærmeste fremtid," mener han.\nOgså Emma Hodcroft, britisk-amerikansk molekylær epidemiolog ved Institute for Social and Preventive Medicine ved University of Bern, maner til besindighed.\n"Ja, denne variant har et højt antal spidsmutationer og nogle få kendt for at forårsage ændringer. Men vi har set tidligere varianter, der så bekymrende ud og aldrig tog fart. Vi bør se og vente på flere data for at vurdere, hvor bekymrende dette er," skriver hun på Twitter.


Fra nytår kan straffen skærpes i belastede områder | TV ØST\nFoto: Christoffer Regild / Folketinget\nJurister har kritiseret ny lov for i praksis at ramme beboere i udsatte områder. Men nu er den vedtaget.\n04. dec 2018, kl. 21:42\nNu får politiet mulighed for hurtigt og effektivt at sætte hårdt ind, hvis et boligområde oplever en opblussen af utryghedsskabende kriminalitet\nSådan lyder det fra justitsminister Søren Pape Poulsen (K), efter at Folketinget tirsdag har vedtaget et omdiskuteret lovforslag om skærpede strafzoner, der var en central del af den ghettoplan, regeringen præsenterede tidligere på året.\n- Få menneskers truende adfærd skal aldrig have lov til at gøre beboere i hele boligområder utrygge, udtaler Pape i en skriftlig kommentar.\nTræder i kraft efter nytår\nDen nye lov, der træder i kraft 1. januar, giver politiet ret til at udpege særlige zoner, hvor visse forbrydelser skal straffes hårdere end andre steder.\nDet er forbrydelser som vold, trusler, afpresning og hærværk, der vil kunne straffes hårdere.\nLæs også Se listen her: Fire lokale boligområder sidder fast på ghettolisten\nLovforslaget blev vedtaget af regeringen, Dansk Folkeparti og Socialdemokratiet.\nForud for vedtagelsen har flere jurister advaret mod, at de skærpede strafzoner vil føre til ulighed for loven. For godt nok er det alle, der begår kriminalitet i de udpegede områder, der skal straffes hårdere. Ikke kun beboerne.\nMen i praksis begås de nævnte typer kriminalitet ofte spontant, hvor man bor. Og dermed er det i praksis beboerne i områderne, der vil blive ramt, vurderer vicedirektør i tænketanken Justitia Birgitte Arent Eiriksson\n- Vi taler pludselig om en særlig samfundsgruppe, som oftere vil blive straffet dobbelt så hårdt for den samme kriminalitet, som begås andre steder i Danmark, har hun tidligere sagt til Ritzau.\nAdvokatrådet skrev i sit høringssvar til lovforslaget, at geografisk skærpede strafzoner strider imod "de almindelige principper om lighed og forudsigelighed i retsstaten."\nOgså Amnesty har advaret mod zonerne. Menneskeretsorganisationen mener, at de er udtryk for indirekte diskrimination.\n- Der er næppe tvivl om, at de fordoblede straffe af alle berørte vil blive opfattet som tiltag, der er særligt målrettet nærmere bestemte sociale og etniske grupper i de belastede boligområder, skriver Amnesty.


Mulebar Almond Strawberry 42g proteinbar (1/11-17)\nMulebar Almond Strawberry 42g proteinbar (1/11-17)Varenr: AR0460DKK 20,00 Leveringstid 1-2 dageTilføj til kurvBeskrivelse1 kasse indeholder 30 stkMulebar Strawbery er en energibar med højt proteinindhold. Baren er primært tænkt til at indtage efter træning, da protein er den bedste kilde til at sætte gang i restitutions processen. Energibaren er også fantastisk når det gælder om at hjælpe atleter med at opbygge muskelmasse.Denne bar indeholder 25% protein.INGREDIENSERRis sirup, 20% mandler, 13% Pea protein, figs, 11% sprød sojaprotein (sojaprotein isolat, tapioka stivelse, calcium carbonat, salt), rosiner, 4,5% frysetørret jordbærstykker, appelsin med skræl pulver og solsikkeolieSPECIFIKATIONERIndhold pr.100gPr. barEnergi kJ:1639688Kalorier kCal:390164Protein (g):24,110,1Kulhydrater (g):43,418,2- heraf sukker (g):30,712,9Fedt (g):12,45,2- heraf mættet fedt (g):1,10,5Kostfibre (g):4,21,8Salt (g):0,80,3ALLERGEN INFORMATIONIngredienser skrevet med fed under ingredienser, er allergene stoffer, som kan frembringe allergi. Denne helt naturlige bar kan indeholde korn som indeholder gluten, og små spor af skaller eller hele skaller. Baren er desuden fremstillet i et anlæg, hvor de følgende allergener kan være til stede: valnødder, sesamfrø, mælk, soja og andre kornarter, der indeholder gluten.OBS Vi tager ikke fødevarer retur af hensyn til fødevaresikkerheden.Relaterede produkterTilbudNyhed


Når kærester taler sammen\nHer kommer en række gode råd til, hvordan du i samtale med din kæreste kommer mere i dybden uden de forhindringer og bittesmå fornærmelser, man ofte uden at tænke over det kommer til at kaste i hovedet på den anden. Meningen er, at når i taler med hinanden, skal kontakten mellem jer blive til større tilfredsstillelse for begge parter.\nForudsætningen for at få et dybt og givende forhold til kæresten såvel som andre mennesker er, at begge parter kan gå fra samtalen og føle sig som bedre mennesker. Sker det ikke, vil man efterhånden miste lysten til samtale.\n1. Hvad du siger, er din opfattelse af situationen. Acceptér at din kæreste har en anden mening og nedgør aldrig din kærestes mening. Sig aldrig sætninger som: Det passer ikke. Det er ikke rigtigt. Det er løgn. Sådan er det ikke.\n7. Brug aldrig udtryk som: Det ved du da godt. Det har jeg jo sagt.\n8. Prøv ikke at trække din egen sandhed ned over hovedet på kæresten. Fortæl i stedet om dine tanker eller hvad du selv har gjort og lad kæresten bruge det som inspiration.\n9. Hvis kæresten er vred eller ked af det, må du aldrig sige: "Slap nu af", "Nu skal du ikke blive vred" eller hurtigt komme med en undskyldning. Du bremser for kærestens følelser, og du risikerer, at kæresten bliver endnu mere vred eller ked af det. Lyt til kærestens følelsesmæssige tordenvejr, og det vil hurtigt drive over.\n11. Forvent ikke at din kæreste forstår dig fuldt ud, selv om I kender hinanden godt.\n13. Læg mærke til, om I taler lige meget. Den som taler mest og har en tendens til at styre samtalen, skal stille den anden spørgmål og bede ham eller hende fortælle om sine følelser, så begge parter tale lige meget om sig selv. Sker det ikke, mister den mindst talende lysten til samtalerne.


Indsigt: Den kollektive berøringsangst\nEmnekreds: Fiskeri, Jagt, Kultur og samfund, Miljø og natur, Sociale spørgsmål.\nEr den højt besungne grønlandske kulturarv - fællesskabet, familietraditionerne, respekten for naturen, dens ressourcer og os selv - reduceret til en myte, der kun eksisterer i fantasiens verden. Hvad er grunden til, at vi accepterer værdier gå i opløsning, uden at nogen evner eller orker at gribe ind.\nProblemerne tarner sig op for øjnene af os. Vi ved alle sammen, at naboen tæver sin kone. Og at børnene er overladt til sig selv og deres kammerater, fordi forældrene end ikke er i stand til at påatage sig ansvaret for deres eget liv. Vi ser det, lukker øjnene og går videre. Og påtager os dermed et medansvar for den kollektive berøringsangst, som blokerer for en nødvendig og konstruktiv debat.\nBørnene er Grønlands fremtid, hedder den for tiden mest brugte politiske floskel. Hulheden buldrer, og hykleriet fremstår tydeligere og tydeligere, hver gang flosklen gentages.\nDet passer jo ikke, at vi værner om børnene og vores fælles fremtid. I dagens avis gør skolepsykolog Bernhardt Hyhne op med denne myte: - Det fællesskab og den psykiske nærhed, som er forudsætningen for, at vi kan udvikle os som trygge, tillidsfulde og åbne menesker, eksisterer slet ikke i mange familier.\nDet er rene ord for pengene. De utallige beretninger om omsorgssvigt, overgreb og misbrug, de overfyldte børnehjem, manglen på institutionspladser og manglen på behandlingstilbud til de mest skadede børn viser med al tydelighed, at et eller andet sted er samfundet kørt af sporet.\nLøsningen må først og fremmest være, at vi begynder at stille krav til hinanden. Vi skal ikke synge med på omkvædet af sangen "Det er samfundets skyld", men vi skal stille krav om den måde, som vi behandler os selv på og derigennem også den måde, som vi behandler vore medmennesker - ikke mindst børnene - på Det kræver mod og mandshjerte at starte denne debat, men den er nødvendigt for det grønlandske samfund for at komme videre. Skader vi vore børn, skader vi vor egen fremtid.\nSøpindsvineskal et sted i Evighedsfjord\nSå er der naturen. Igen og igen hører vi, at ingen har som Grønland værnet om naturen og dens ressourcer. Men det er jo en lodret løgn. I dagens avis råber den gamle højskolemand H. C. Petersen vagt i gevær: - Den etiske holdning til fangtdyrene er ved at gå tabt.\nDerfor vil H. C. Petersen i samarbejde med samfundsrevseren Finn Lynge starte en debat om den måde, som vi i dag behandler naturen på. Det er et prisværdigt initiativ, for elvudløb spærret af ørredgarn og efterladte rensdyrkroppe i fjeldet fortæller jo deres klare sprog. Vi har efter et halvt århundredes hæsblæsende udvikling mistet følingen med naturen, men det er nødvendigt at genoplive forfædrenes respekt for det sårbare miljø i Arktis. Skader vi naturen, skader vi vor egen identitet.\nDet er lige så nemt at påpege alvorlige fejl og mangler ved det grønlandske samfund, som det er svært at finde løsningen på al denne dårligdom. Det første skridt er imidlertid en åben og fordomsfri debat om problemerne. Derfor skal vi væk fra hykleriet og al den snakken udenom. Igen må vi vende os til vore folkevalgte og kræve, at de går forrest i opgøret med den kollektive berøringsangst. En 1øsning på problemerne er i hvert fald ikke at tie dem ihjel. Derfor er det beskæmmende at høre politikere med landsstyreformanden i spidsen beklage sig over alle de negative historier, som pressen skildrer. - Det skader Grønlands omdømme, lyder anken. Rent vrøvl. Det skader Grønlands omdømme, at vi ikke er i stand til tage vare på os selv.


Nøgleboks | Smart og sikker nøgleboks → Bestil hos G4S.dk\nNøgleboksen giver en sikker reaktion\nDer er en nøgleboks i alle G4S alarmer. Nøgleboksen giver dig og din familie en tryg og mere fleksibel hverdag. Modtager vi en alarm fra dit hjem, kan vi sende nærmeste vagt. Vagten bruger nøgleboksen til, at komme ind i dit hjem. Her undersøger vi, om der har været indbrud og sikrer at der ikke er nogen, når I kommer hjem fra skole eller arbejde.\nFind den bedste alarm til dit hjem\nVælg alarm med nøgleboks\nHvis alarmen går i gang hos dig, kan vagten via nøgleboksen både tjekke dit hjem udendørs og indendørs. Vagten ser efter, om der har været indbrud, om der er noget mistænkeligt og sikrer sig, at der ikke er en indbrudstyv, der gemmer sig i huset, når du og dine børn kommer hjem.\nDu får derfor mere sikkerhed med en nøgleboks til din alarm.\n3 fordele med nøgleboks\nVagt tjekker inde\nFår vi en alarm fra dit hjem, kan vi sende nærmeste vagt. Med nøgleboksen kan vagten komme ind og tjekke, at der ikke er nogen i huset, så du og din familie trygt kan vende hjem.\nAfdækker ved skader\nHar du haft indbrud, eller har der været forsøg på indbrud, i dit hjem, så sørger vagten for, at afdække eventuelle skader på døre og vinduer og slå alarmen til igen.\nHvis du har tabt dine nøgler til huset, så kan vi hjælpe dig. På kontrolcentralen kan vi sende nærmeste vagt eller montør til dit hjem, som via nøgleboksen kan låse op for dig.\nEn del vigtig del af din alarm\nUanset om du ønsker en alarm til en lille lejlighed, et rækkehus eller en store villa, så får du en nøgleboks med i din alarmløsning hos os. Vi går ikke på kompromis med din sikkerhed. Boksen er vigtig, for at du kan føle dig tryg og den giver dig en fleksibel hverdag. Derfor er nøgleboksen altid en del af alarmen hos G4S.\nSlip for at være hjemme\nEn anden fordel ved at have en udendørs nøgleboks er, at du ikke behøver være hjemme, når vores servicemontører skal lave serviceeftersyn på din alarm.\nSkal vi reparere noget på alarmen, kan vi, med din accept, bruge husnøglen i den udendørs nøgleboks.\nNøgleboksen betyder, at det er sikkert for dig og din familie at komme hjem hver dag - også hvis der, mod forventning, har været indbrud.\nEr du på ferie, er det en fordel at have en nøgleboks. Vagten tjekker boligen og dækker eventuelle skader på dine døre og vinduer udvendigt og slår alarmen til igen. På den måde er dit hjem forsvarligt lukket, og du slipper for at slutte din ferie for tidligt.\nEn anden fordel er, at G4S kan låse dig ind med nøglen i boksen, hvis du har tabt din nøgle. Så slipper du for at betale for en dyr låsesmed.\nSpørgsmål om nøgleboksen\nEr nøgleboksen forsikringsgodkendt?\nDer er i øjeblikket ikke et krav om, at nøglebokse til alarmsystemer i private hjem skal være forsikringsgodkendte. Nøgleboksen er derimod med til at øge din sikkerhed, fordi G4S vagten kan tjekke din bolig indvendigt og slå alarmen til igen, så du kan vende trygt hjem.\nHvor skal nøgleboksen placeres?\nPlaceringen af nøgleboksen er vigtig. Derfor bliver placeringen nøje udvalgt af din sikkerhedskonsulent, som installerer din alarm. Den bliver placeret et diskret sted og er ikke fremtrædende i farven. Nøgleboksen er lavet af hærdet stål og er svær at bryde op.\nHvorfor er der en nøgleboks med til alarmen?\nNøgleboksen er en del af den ekstra service, du får med en G4S alarm. Den sikrer, at du får den helt rigtige reaktion, hvis din alarm bliver aktiveret.\nModtager vi en alarm fra dit hjem, så tjekker vagten din bolig udvendigt og også indvendigt, fordi vi kan bruge nøgleboksen. På den måde kan vi sikre, at der ikke er en indbrudstyv derhjemme, når I kommer hjem.\nDerfor er det altid trygt for dig at vende hjem, når du har en G4S alarm.\nFår jeg besked, når G4S bruger nøgleboksen?\nHar vi ikke lavet en aftale med dig, om at vi må bruge din nøgleboks, så ringer vi til dig for at høre, om det er i orden, at en servicemontør bruger den til kunne komme ind og lave et eftersyn på din alarm. Servicemontøren slår alarmen fra med en særlig montørkode. Du kan i appen se, når montøren slår alarmen fra og til igen. Vi plejer også at lægge en vagt- eller montør seddel. På den måde ved du hvilken service, vi har udført hjemme hos dig.\nHvad er nøgleboksens specifikationer?\nMål: B: 8 cm, H: 10 cm, D: 5 cm\nNøgleboksen kræver en særlig nøgle for at blive åbnet.\nEr der kode til nøgleboksen?\nBoksen har ingen kode eller kodelås, og den er ikke elektronisk eller digital. Den er lavet af hærdet stål og kan kun blive åbnet med en særlig G4S montør- og vagt nøgle. Bruger vi nøgleboksen, så er det efter aftale med dig. Og du kan se, hvornår vi slår alarmen fra og til i alarmens app.


Landmand bad medarbejder gå ind i livsfarlig kornsilo efter dødsulykke | Fagbladet 3F\n13. marts 2019 - 4:00\nLydfiler afslører, at en dansk landmand forsøgte at få en ukrainer til at gå ind i en kornsilo – efter at ukrainerens kollega var blevet kvalt i korn samme sted.\nMykola Makarenko ligger begravet i Ukraine efter sin dødsulykke i Danmark. Hans enke og to mindreårige børn har ikke fået en erstatning på knap 755.000 kroner, fordi den sjællandske landmand Knud Kjær Knudsen er blevet frifundet for strafansvar i forbindelse med arbejdsulykken.\nMidt- og Vestsjællands Politi overvejer for tiden, om der skal rejses en straffesag mod landmand Peter Kjær Knudsen som følge af en arbejdsrelateret dødsulykke.\nLandmanden fra Hvalsø bad i oktober 2017 den ukrainske arbejder Mykola Makarenko om at gå ind i en kornsilo, hvorefter ukraineren pludselig forsvandt ned i et hul i havren og blev kvalt i kornet.\nDagen efter arbejdsulykken advarede den store sjællandske svineproducent i Landbrugsavisen om faren for huller i kornet. Og i en retssag om dødsulykken i slutningen af januar 2019 oplyste Peter Kjær Knudsen som vidne i retten, at han efter ulykken har indskærpet over for sine ansatte, at man ikke må gå ind i siloen, medmindre den er tom.\nMen efter dødsulykken forsøgte Peter Kjær Knudsen at få en anden ukrainsk medarbejder, Alexandr Melnychenko, til at gå alene ind i samme kornsilo med havre. Det oplyser Alexandr Melnychenko til Fagbladet 3F. Ukraineren har desuden til Fagbladet 3F udleveret flere lydoptagelser, som han selv har lavet af samtaler med Peter Kjær Knudsen.\n- Peter Kjær Knudsen ville have mig til at gå ind i den silo, hvor Mykola døde. Peter Kjær Knudsen er ligeglad. Han behandler medarbejdere som skidt. Men jeg ville ikke gå ind i siloen, og han blev sur på mig, siger Alexandr Melnychenko og oplyser, at han efterfølgende blev fyret af Peter Kjær Knudsen.\nLandmand: Det kender jeg ikke noget til\nDa Fagbladet 3F spørger Peter Kjær Knudsen, hvorfor han efter Mykola Makarenkos dødsulykke ville have en anden ukrainer til at gå ind i en kornsilo, svarer landmanden:\n- Det har jeg ikke nogen kommentarer til. Jeg ved ikke, hvad det er, du snakker om.\nJeg snakker om Alexandr Melnychenko…\n- Det har jeg ikke nogen kommentarer til. Jeg har ikke noget kendskab til det, du siger, siger Peter Kjær Knudsen.\nHan har nogle lydoptagelser af det…\n- Nå, det ved jeg ikke noget om. Kan du have det godt, siger Peter Kjær Knudsen og afbryder telefonforbindelsen.\nDe to ukrainere Mykola Makarenko (forrest) og Alexandr Melnychenko har tidligere arbejdet som chauffører for den sjællandske landmand Peter Kjær Knudsen. FOTO: Privat\nDen 34-årige ukrainer Mykola Makarenko omkom 12. oktober 2017, mens han var i færd med at fjerne spirende korn i en kornsilo. Uden sikkerhedsline befandt ukraineren sig oven på korndyngen, da han pludselig forsvandt ned i et hul i kornet i den halvfyldte kornsilo.\nUlykken skete på en gård ved Tølløse hos landmand Knud Kjær Knudsen, der er søn af Peter Kjær Knudsen. Arbejdstilsynet samt Midt- og Vestsjællands Politi mente, at Knud Kjær Knudsen var ansvarlig for arbejdsulykken, og han blev tiltalt i en straffesag. Men Retten i Holbæk har frifundet Knud Kjær Knudsen med den begrundelse, at den 26-årige landmand ikke kunne anses for arbejdsgiver for Mykola Makarenko i arbejdsmiljølovens forstand.\nSom følge af frifindelsen slipper Knud Kjær Knudsen for en bøde på 80.000 kroner, som politiet havde krævet ham idømt. Desuden skal landmandens forsikringsselskab heller ikke betale en erstatning på knap 755.000 kroner til Mykola Makarenkos enke og to mindreårige børn.\nLandmand: Dødsensfarligt at færdes at siloen med korn i\nIfølge dombogen oplyste Knud Kjær Knudsen under retssagen i januar 2019, at han efter dødsulykken sørgede for, at en brugsanvisning til kornsiloen var til stede, og at der blev skiltet med, at man ikke må gå ind i siloen, når der er korn i den. Han sendte også brugsanvisningen til selskabet Lunderød ApS, hvor hans far, Peter Kjær Knudsen, står for driften og er medejer.\nDesuden fortalte Knud Kjær Knudsen i retten, at han efter arbejdsulykken kontaktede mange landmænd og skrev til Landbrugsavisen om, at det er “dødsensfarligt at færdes i siloen med korn i”.\nDagen efter dødsulykken bragte Landbrugsavisen en artikel med Peter Kjær Knudsen og hans søn Knud Kjær Knudsen som kilder. Peter Kjær Knudsen bliver i artiklen om ulykken citeret for at sige:\n“Det, man kan lære af det, er, at dette kan ske. Vi havde ikke i vores vildeste fantasi troet, at der kunne opstå sådan et hul. Min søn havde lige stået samme sted. Jeg er overbevist om, at det er sådan noget, alle landmænd gør - og derfor vil jeg gerne advare om det.”\nIfølge Landbrugsavisens artikel vurderede Peter Kjær Knudsen, at et tov om livet intet havde hjulpet i den kritiske situation, men at en yoyo-faldsikring kunne have hjulpet.\nLydfilerne sendt til styrelse og politiet\nMykola Makarenkos enke sendte 12. april 2018 Alexandr Melnychenkos lydoptagelser til Arbejdsmarkedets Erhvervssikring. 25. april samme år afgjorde styrelsen, at Mykola Makarenko var død som følge af arbejdsskaden i kornsiloen, og hans enke blev tilkendt 165.500 kroner på grund af dødsfaldet.\nArbejdsmarkedets Erhvervssikring bekræfter over for Fagbladet 3F, at styrelsen har modtaget lydfilerne fra enken, og at de indgik i sagen. Fagbladet 3F har efter fuldmagt fra enken fået aktindsigt i sagen hos Arbejdsmarkedets Erhvervssikring, der betragter Peter Kjær Knudsen som arbejdsgiver for Mykola Makarenko på ulykkestidspunktet.\nEnkens bistandsadvokat, Simon Eilrich, oplyser til Fagbladet 3F, at han har sendt lydfilerne til politiet i forbindelse med retssagen. Det var på tale, at lydfilerne skulle fremlægges på et retsmøde 28. januar 2019, men det skete dog ikke.\nHos Midt- og Vestsjællands Politi vil anklagerfuldmægtig Katrine Schlütter hverken be- eller afkræfte, at politiet har modtaget lydfilerne. Hun oplyser, at politiet fortsat efterforsker sagen, og at hun ikke har nogen kommentarer til den. Det er endnu ikke afgjort, om politiet vil rejse en sag mod landmand Peter Kjær Knudsen, oplyser Katrine Schlütter.\nLandmand går fri efter dødsulykke\nUdskrift af lydoptagelse\nLandmand Peter Kjær Knudsen har flere gange forsøgt at få den ukrainske medarbejder Alexandr Melnychenko til at gå ind i en kornsilo med havre - efter at ukrainerens kollega og landsmand Mykola Makarenko blev kvalt i en kornsilo.\nDet fremgår af flere lydoptagelser, som ukraineren selv har lavet - og senere udleveret til Fagbladet 3F.\nHer er udskrift af en af samtalerne om kornsiloen mellem Peter Kjær Knudsen og den daværende medarbejder Alexandr Melnychenko, der kørte korn for landmanden:\nPeter: Du må gøre det selv.\nAlexandr: Jeg går ikke ind i siloen.\nPeter: Men så kan du ikke køre med havre.\nPeter: Men hvorfor vil du ikke gå ind i siloen?\nAlexandr: Er ét dødsfald ikke nok eller hvad, Peter? Der er stadig havre inde i den. Jeg går ikke ind i siloen. Det er for farligt.\nPeter: Nej, det er ikke farligt.\nAlexandr: Jo. Hvad skete der med Nikolai (Mykola Makarenko, red.)?\nPeter: Ja, men det var en anden situation. Han stod oppe i det (kornet, red.). Nu går vi ind på gulvet. Ved du ikke det?\nAlexandr: Den er stadig halvt fyldt. Det er farligt. Jeg er bange for at gå ind i den.\nPeter: Nå, men så lad være med at køre med havre. Men så lad være med at ringe til mig om havre, hvis du ikke vil læsse det. Hvorfor ringer du så til mig?\nAlexandr: Vi vil læsse det nu. “Alex” (en ukrainsk kollega, red.) sagde, at han kan gå indenfor. Hvis han vil gå indenfor, så intet problem.\nPeter: Nå, o.k.\nPeter: Der er ikke noget problem i at tage havre ud. Det er ikke nødvendigt at være to mennesker dér. Der er ikke længere nogen fare inde i den silo.\nAlexandr: Jeg så, hvor meget der var indenfor (i siloen, red.). Det er farligt.\nPeter: Jeg går sammen med dig og forklarer dig, hvorfor det ikke er farligt. Der er ikke længere noget, der kan falde ned på dig. Og det er åndssvagt at være to mennesker dér nu, for det er kun til “sneglen” nu.\nAlexandr: Det ved jeg. Men jeg sagde, at jeg er bange for at gå indenfor. Kan du forstå det eller ej?\nPeter: Jeg forstår det ikke. Jeg kan forstå, at du kan blive bange, hvis der er noget at være bange for. Men jeg vil vise dig, at der ikke er noget at være bange for.\nAlexandr: Jeg vil ikke diskutere det længere. For jeg sagde, at jeg var bange for at gå ind i den silo.\nPeter: Vi går derhen nu. Hvor er du?\nAlexandr: Jeg er i Tingerup.\nPeter: Jeg kommer nu.


Marked & Auktion | Online Shopping\nTrendsales er Danmarks største online modecommunity og online tøjbazar med mere end 395.000 brugere og knap en halv million aktive annoncer.\nTrendsales har fokus på lækkert secondhand tøj i handel mellem private, samt nye fashionvarer der udbydes af en god kerne af erhvervssælgere..\nKategori: Marked & Auktion » Annoncer\nVi har flere års erfaring indenfor skiltebranchen hvor vi har lavet mange forskellige opgaver for institutioner, plejehjem, boligforeninger, kommuner og virksomheder.Vi kan løse de fleste opgaver indenfor intern og ekstern skiltning så skal du bruge et professionelt skiltefirma så kontakt os..\nI webshoppen finder du Pictogrammer, Gadeskilte, Plakatrammer, Aluskilte og meget mere.I Amager Skilte Center har vi mere end 18 års erfaring indenfor skilte branchen. Vi er kendt for god service, hurtig levering og billige priser..\nAutoresponder.dk - Automatisk e-mail marketing - Få mange flere af dine besøgende konverteret til kunder. Autoresponder.dk sender fuldautomatisk e-mails til dine kunde-emner. Autoresponder.dk sender en sekvens af e-mails i et forløb, der startes når en besøgende tilmelder sig din mailingliste. Autoresponder udsender IKKE Spam e-mails; men kun e-mails af værdi for både afsender og modtager..\nVi er eksperter i selvklæbende produkter. Vi har anvendt den serigrafiske trykteknik i over 50 år, og den digitale teknik i 15 år - så vi ved hvad det drejer sig om.\nVi råder over det nyeste tekniske udstyr og software - og forstår at bruge det. Vores højeste prioritet er altid at levere til den aftalte tid, i den bedste kvalitet, og til en rimelig pris..\nTryk af visitkort, flyers, plakater, brochure, foldere og meget mere. Lave priser, god kvalitet og hurtig levering. Mere end 30 års erfaring. Besøg vores hjemmeside for de seneste priser, nyheder og se samtidig vores store udvalg af forskellige tryksager. Finder du ikke hvad du søger kan vi helt sikkert hjælpe alligevel, så er du velkommen til at kontakte os..\nVi er et mindre freelance firma der tilbyder vores hjælp til størreog mindre el-virksomheder i pressede og underbemandede situationer.Nøgleordene er professionalisme, kvalitet og høj moral. Alle medarbejdere gennemgår løbende relevante kurser. Det være sig lovmæssige samt eltekniske..\nContainer providers - alt i salg og leje nye og brugte containere\nContainer Providers International har kontorer overalt i verden; således finder du altid et åbent kontor i København, Antwerpen, Montpellier, London, Durban, San Francisco, Shanghai.Vi er førende på markedet inden for salg af alle typer af nye og brugte containere og garanterer levering fra vores depoter verden over.Kontakt os for den optimale løsning på jeres specifikke behov? Vi er ligeledes leveringsdygtige inden for modulcontainere, pavilloner, containere med specialindretning etc., og sidst.\nE-handel og prissammenligning med dinprisnu.dk.\nEt shopping site, der tilbyder online shoppingguides samt bruger anmeldelser for at hjælpe dig med at finde de net butikker gemes tv computer tilbehøver.\nMarkedsplads med GRATIS annoncer. GRATIS oprettelse, GRATIS annoncer, GRATIS billeder, GRATIS kontaktinfo på andres annoncer.\nSom Den blå Avis, men 100 % GRATIS for private. Desuden kan du få fremhævet din annonce.\nELDORAMA.dk - Få rabbatter og tjen penge når du handler tilbud på nettet\nCashBack ved shopping. Annoncer og tilbud med rabat hos kendte butikker, brands og rejse portaler. Du handler altså som du plejer, men hos ELDORAMA.dk får du penge hver gang du handler. Medlemskab er påkrævet, men gratis..\nAtilB Flytning er i dag en sund virksomhed med et godt og stabilt mandskab, der dagligt udfører små som store flytninger for en stadig stigende kundekreds. Vi ved, at vi ikke er bedre end vores sidste flytning,En ting er at skrive om hvordan AtilB Flytning driver forretning. En anden ting er at vise det i praksis. Det sidste vil vi helst!.\nDanmarks største GRATIS annoncemarked med køb, salg og bytte for private. Find din nye brugte cykel og alt andet mellem himmel og jord her! markedsplads, billigt, tilbud, annoncemarked, brugt, køb, salg, bytte, handel, sælges, købes, handelsplads, søges, tilbydes, gratis.\nLanghoff Danmark Reklameløsninger Firmagaver Gaveartikler Reklamegaver Reklameartikler\nEn samlet løsning koncept til at give en samlet løsning for salgsfremmende varer, der er forankret i din strategiske positionering, brand-værdier, målgruppen og den proces, det skal passe ind.Langhoff Promotion følger den overbevisning, at fremme artiklen strategi skal passe ind i virksomhedens værdikæde, salg program, loyalitetsprogram, produkt lancering.\nUafhængig portal for ledige kontorlokaler, produktionslokaler og lagerlokaler i Danmark.På Lokalebasen kan du se et bredt udvalg af kontorlokaler til leje og få etableret den første kontakt til udlejer. Vi håber dermed at kunne hjælpe dig og din virksomhed med at finde frem til de helt rette kontorlokaler..\nMascus.dk er en international markedsplads for køb og salg af brugte maskiner og udstyr f.eks. entreprenørmaskiner, landbrugsmaskiner, trucks, skovningsmaskiner, materielhåndtering samt have/park maskiner..\nVW, Audi, Skoda, Seat og Opel reservedele.Vi sælger original dele og alternative mærker.Med vores ekspertise kan vi hjælpe med at finde de rigtige dele til bilen. Står du med en skade, så lad NAP komme med et samlet tilbud, så vi hurtigt får bilen tilbage på vejen..\nKategori: Marked & Auktion » Bilmarked\nGrafisk full-service virksomhed til både store og små trykopgaver. Vi leverer alt inden for tryksager lige fra visitkort, brevpapir og kuverter til brochurer, postkort og iværksætterpakker.\nVi leverer altid tryksager af høj kvalitet til meget fordelagtige priser. Vi har desuden et højt serviceniveau og kort leveringstid. Kontakt os for et uforpligtende tilbud på din næste tryksag..\nRabatprint.dk er din print-webshop der levere print til dig til uhørte priser. Vi har mange års erfaring inden for print og de nyeste maskiner.\nVi har bare gjort det nemt for dig at handle dine print. Alle priser er med moms og der er ingen skjulte gebyrer. Enkelt og nemt.


Personality questionnaire examples | Eksempler på spørgsmål | DANISH | SHL Direct\nEksempler fra personlighedsspørgeskemaer\nPersonlighedsspørgeskemaer anvendes til at beskrive en persons foretrukne/typiske måde at handle og tænke på i en erhvervsmæssig sammenhæng. De beskæftiger sig ikke med personens evner, men dennes selvopfattelse af, hvordan han/hun omgås andre, tackler problemer og håndterer følelser. Ved denne type vurdering findes der ingen rigtige eller forkerte svar.\nDe følgende spørgsmål er eksempler på den type, du kan komme ud for i personlighedsspørgeskemaer.\nDer er grundlæggende to typer af personlighedsspørgeskemaer. I den ene type skal du vurdere dig selv. I det andet skal du vælge mellem forskellige udsagn, der vedrører forskellige personlighedsaspekter.\nDu kan blive bedt om at vurdere dig selv i forhold til et antal sætninger eller udsagn. Efter at have læst hvert udsagn skal du angive dit svar som følger:\nMarker cirkel 1\nHvis du er helt uenig i udsagnet\nMarker cirkel 2\nHvis du er uenig i udsagnet\nMarker cirkel 3\nHvis du er usikker\nMarker cirkel 4\nHvis du er enig i udsagnet\nMarker cirkel 5\nHvis du er helt enig i udsagnet\nI nedenstående eksempel er første udsagn udfyldt: Svarpersonen har erklæret sig enig i, at udsagnet "Jeg kan lide at møde nye mennesker" er en præcis beskrivelse af ham/hende. Forsøg at vurdere dig selv i forhold til de øvrige eksempler. Husk, at der ikke er rigtige eller forkerte svar.\nJeg kan lide at møde nye mennesker\nJeg kan lide at hjælpe andre\nJeg laver af og til fejl\nJeg bliver let skuffet\nJeg kan lide at reparere ting\nDette er den anden type personlighedsspørgeskema, som ofte anvendes i personlighedstester. Du stilles over for en blok med fire udsagn: A, B, C og D. Din opgave er at vælge det udsagn, der svarer bedst til din adfærd i arbejdssituationer og tilsvarende det udsagn, der svarer dårligst til din adfærd i samme situation. Angiv dine valg ved at klikke på den tilsvarende knap i kolonnen ‘B’ for Bedst og ‘D’ for Dårligst.\nI nedenstående eksempel er første udsagn udfyldt: Svarpersonen har angivet, at vedkommende bedst kan lide at organisere andre og dårligst at søge afveksling. Prøv at vælge, hvilke udsagn der passer bedst eller dårligst på dig i de følgende eksempler. Husk, at der ikke er rigtige eller forkerte svar.\nJeg er en person, der ...\n1 A Har en stor vennekreds\nB Kan lide at organisere andre\nC Har let ved at slappe af\nD Søger afveksling\n2 A Hjælper andre med deres problemer\nB Udvikler nye måder at gøre ting på\nC Har masser af energi\nD Kan lide selskabelighed\n3 A Har mange nye ideer\nB Føler sig rolig\nC Ønsker at forstå ting\nD Er nem at omgås\n4 A Kan lide at organisere begivenheder\nB Af og til bliver vred\nC Er snakkesalig\nD Løser konflikter på arbejdspladsen\nHvorfor ikke prøve vores personlighedsspørgeskema


Rosinski, Grzegorz > Europæiske serieskabere > Rosinski, Grzegorz\nDen polske serietegner Grzegorz Rosinski (født 1941 i Stalowa Wola) er den eneste polske serieskaber, der har opnået succes uden for landets grænser. I Danmark kendes han først og fremmest for sine 29 bind i fantasy-serien om "Thorgal".\nRosinski fik sine første tegninger solgt og trykt som 16-råig, mens han læste kunst på Kunstakademiet i Warszawa. Siden begyndte han at skabe plakater, pladeomslag og bogillustrationer i den stolte polske tradition (polske filmplakater er verdens bedste). Og i 1968 begyndte han at tegne sine første tegneserier, heriblandt "Kaptajn Kloss".\nI 1976 blev Rosinski "opdaget" af det belgiske forlag Lombard, som havde set hans tegninger i et blad. I starten optrådte han under kunstnernavnet Rosek, hvorunder han bl.a. skabte "La Croissiere Fantastique" til magasinet Spirou. Og det var også i 1976, at Rosinski tog fat på hovedværket "Thorgal" i samarbejde med forfatteren Jean van Hamme. Et samarbejde, der afsluttedes med bind 29 (udsendt på dansk i 2007).\nRosinski er også tegner på andre serier, heriblandt "Den forsvundne hedes sang" og "Grev Skarbeks hævn". Her på Comicart.dk vil vi holde øje med egnet materiale fra den dygtige polaks hånd. Men originalsider af Rosinski er utroligt svære at opdrive - og handles derfor ofte til priser, der overgår originalsider af Moebius og Bilal!\n1. Rosinski - Landet Qa\nCOVER PRINT! Sjældent cover art kunsttryk fra 1986, Thorgal af Rosinski.\n2. Rosinski - Thorgal i sneen\nSjældent, signeret og nummereret kunsttryk fra 1992, Thorgal af Rosinski.